text:
Ruusii
Kewiyisi ndɩ ndɩ kpɛndɩna nɛ pɛkɛ Ruusii ɛjaɖɛ. Ruusii ɛjaɖɛ kɩlɩna walʊʊ kedeŋa yɔɔ. Pɩnaɣ 2014 taa pakalɩ Ruusii ɛjaɖɛ samaɣ ñʊʊ, nɛ pa-tɩlɩ se kɛkpɛndɩ miiliyɔɔwaa 146 nɛ ɛyaa kagbaanzɩ. Ruusii ɛjaɖɛ wɛ Aazii tɛtʊ nɛ hayi kiŋ nɛ Erɔpʋ ñɩndʊ pɛ-hɛkʊ taa.
Yee pɛtɛyɩ ɛjaɖɛ nɖɩ ɖɩ-tɛtʊ hɔɔlɩŋ mɩnɩʊ yɔ, hɔɔlɩŋ nɩɩnʊwa nɛ nɩɩlɛ nɛ naanza nɛ pɩsɔzɩ pʊ-yɔɔ pazɩ ( 74,5) wɛ Azii tɛtʊ taa nɛ hɔɔlɩŋ Nɩɩlɛ nɛ kagbaanzɩ nɛ pʊsɔzɩ pʊ-yɔɔ pazɩ (23,3) ñɛwɛɛ Erɔpʊ tɛtʊ taa. Kpaɣna wɩsɩ ɖɩɖʊyɛ nɛ puwolo pɩtalɩ wɩsɩ ɖɩlɩyɛ, pʊ-tɔbʊʊ se kpaɣna Kaliningrad tɛtʊ nɛ puwolo pɩsɩɩnɩ Vladivostok ñɩndʊ lɛ, Ruusii ɛjaɖɛ ɖaɣlaa pɩtalɩ kilomɛtanaa 9000 nɛ pɩɖɛɛ pʊ-yɔɔ.
Nɛ kɩwalɩ pɩtalɩ kilomɛtanaa miiliyɔɔwaa hiu nɛ lʊbɛ yɔɔ. Kɩwɛna alɩwaatʊ nimasi hiu nɛ kʊɖʊm. Ruusii tɛtʊ sɔsɔtʊ lɛ Mɔsɩkuu (Moscou). Rusɩɩ kʊnʊŋ pɔyɔɔdʊʊ Ruusii ɛjaɖɛ taa. «Ruublɩ» (rouble) kɛŋna Ruusii liidiye pɔɔyaɣ. Teŋgunaa nɛ lɩŋgamɩŋ pɔcɔ Ruusii ɛjaɖɛ nɛ pɩta.
Ruusii tɛtɛɛ ñɩm ɖɔ sakɩyɛ. Tɛtɛɛ ñɩm mbʊ pɩ-taa lɛ, ɖɩnaɣ mbʊ payaɣ se uuyi (houille) yɔ nɛ fɛɛrɩ (fer) nɛ nikɛɛli (nickel) nɛ tiyamaɣ (diamant) nɛ kaɖazɩm nɛ kaazɩ (gaz) nɛ latriki miŋ weyi palabɩna lɩm yɔ. Pɩtɛkɛ piɖeke, tɛtɛɛ ñm lɛɛbʊ sɛɣa. Ñɩm ndɩ ndɩ pʊnɛ piyebina nɛ Ruusii ɛjaɖɛ kɛ ɛjaɖɛ ɖoŋ ñɩnɖɛ kedeŋa yɔɔ. Ɖoŋ ɛnʊ eyekina nɛ Ruusii ɛjaɖɛ mʊʊ tɛtʊ ndɩ ndɩ.
Kpaɣ pɩnaɣ 1980 ɖɩtɛnɖɛ nɛ puwolo pɩnaɣ 1990 kɔyɔ, ɖɩna se Ruusii kapaɣsa lɛɣzɩ. Kʊ-ɖoŋ lɩɣna tadɩyɛ cɔlɔ. Ruusii ɛjaɖɛ kpaɣ ɖɩ-tɩ se nɖɩ kɛŋna Erɔpʊ tɛtʊ nɛ Azii ñɩndʊ pɛ-hɛkʊ taa kondoloko. Ruusii ɛjaɖɛ wɛ BRICS ŋgbɛyɛ taa. Ajɛya wena awɛ ɖɔɖɔ ŋgbɛyɛ nɖɩ ɖɩ-taa yɔ ana yɔ : Siini nɛ Ɛɛndɩ nɛ Afrɩka nɛ hadɛ kiŋ ɛjaɖɛ nɛ Presiili.
Pɩnaɣ 1913 ñɩŋga taa pañɩnaa se patɩlɩ kedeŋa yɔɔ cɩnɛ ajɛya wena a-tɔsʊʊ kɩlɩ wobunaʊ ɛsɩndaa yɔ. Pãnɩnaa lɛ, pana se ajɛya lʊbɛ ɖeke tɔsʊʊ kɩlɩna Ruusii ɛjaɖɛ tɔsʊʊ ɖɛʊ nɛ ɛsɩndaa. Tadɩyɛ nʊmɔʊ taa lɛ, ajɛya kagbaanzɩ ɖeke wɛna Ruusii ɛjaɖɛ ɛsɩndaa.


c: text/html

text:
Ŋñɩtɩɩɩ pe tɛ tomnaɣ kpɛlɛkʋʋ
Pʋdʋnaa ŋñɩtɩɩɩ pe tɛ tomnaɣ kpɛlɛkʋʋ kɛŋna tomnaɣ kpɛlɛkʋʋ lɛɣtʋ piliŋa ŋga kɛkpɛlɛkɩɣ nɛ kañɩnɩɣ se katɩlɩ pʋdʋnaa cikpema wuɖuwuɖu waa mba pɛwɛ paa tomnaɣ wonuu ŋgʋ lɛ kɩ-taa yɔ.
Pʋyʋnaa ŋñɩtɩɩɩ pe tomnaɣ kpɛlɛkʋʋ lɛɣtʋ piliŋa ŋga ɖɔɖɔ kañɩnɩɣna nɛ katɩlɩ pʋdʋnaa cikpema wuɖuwuɖu waa mba pɛwɛ cɛkasɩ lɩzɩtʋ waa taa yɔ.
Lɛɣtʋ piliŋa ŋga kañɩnɩɣ ɖɔɖɔ se katɩlɩ pʋdʋnaa cikpema wuɖuwuɖu waa mba pɛwɛ wondu ndɩ ndɩ ndʋ tɩ-taa yɔ pa-lakasɩ tɩŋa wondu ndɩ ndɩ ndʋ tɩ-taa. Payaɣ lɛɣtʋ piliŋa ŋga nabʋyʋ taa se hola sɔsɔna tɛ tomnaɣ kpɛlɛkʋʋ. Payaɣ-kɛ mbʋ, mbʋ pʋyɔɔ yɔ, pʋdʋnaa ŋñɩtɩɩɩ waa sakɩyɛ fɛyɩ.
Pʋdʋnaa ŋñɩtɩɩɩ pe tɛ tomnaɣ kpɛlɛkʋʋ kɛŋna tomnaɣ kpɛlɛkʋʋ lɛɣtʋ piliŋa ŋga kɛkpɛlɛkɩɣ nɛ kañɩnɩɣ se katɩlɩ pʋdʋnaa cikpema wuɖuwuɖu waa mba pɛwɛ paa tomnaɣ wonuu ŋgʋ lɛ kɩ-taa yɔ.
Pʋyʋnaa ŋñɩtɩɩɩ pe tomnaɣ kpɛlɛkʋʋ lɛɣtʋ piliŋa ŋga ɖɔɖɔ kañɩnɩɣna nɛ katɩlɩ pʋdʋnaa cikpema wuɖuwuɖu waa mba pɛwɛ cɛkasɩ lɩzɩtʋ waa taa yɔ.
Lɛɣtʋ piliŋa ŋga kañɩnɩɣ ɖɔɖɔ se katɩlɩ pʋdʋnaa cikpema wuɖuwuɖu waa mba pɛwɛ wondu ndɩ ndɩ ndʋ tɩ-taa yɔ pa-lakasɩ tɩŋa wondu ndɩ ndɩ ndʋ tɩ-taa.
Payaɣ lɛɣtʋ piliŋa ŋga nabʋyʋ taa se hola sɔsɔna tɛ tomnaɣ kpɛlɛkʋʋ. Payaɣ-kɛ mbʋ, mbʋ pʋyɔɔ yɔ, pʋdʋnaa ŋñɩtɩɩɩ waa sakɩyɛ fɛyɩ.
Pɩnaɣ ŋga kedeŋa kpeekpe tɔkaɣ tomnaɣ tɛ kazandʋ yɔɔ, lɛɣtʋ kpɛlɛkɩyaa ñɩnaa se pana se ɛbɛ nɛ ɛbɛ wɛ wonuu taa. Pɩnaɣ 2005 ñɩŋa taa pamaɣzaa nɛ palɩzɩ wondu ndʋ ndʋ tɩwɛ wonuu taa yɔ tɩ-kpata.
Ɛlɛ, pɩnaɣ 2014 ñɩŋa taa panɩnɩ ɖama nɛ petisi pɔ-tɔm ndʋ tɩ-yɔɔ. Mbʋ payaɣ se higgs tɛ boson yɔɔ ñɩnɩyaa nawa nɛ pɩsɩna nɛ papɩzɩ panɩnɩ ɖama nɛ palɩzɩ wondu ndʋ ndʋ tɩwɛ wonuu taa yɔ tɩ-kpata.

robotstxt: allowed

filter: keep


text:
Pɩɣyɩyaa tɛ ɖanʊʊ cɔlʊʊ yaa lɛɛzɩtʊ (Réforme protestante)
Tʊmɩyɛ ɖɩnɛyɔ ɖɩpaɣza tʊda kpaɣna kpaɣɖʊ 15 alɩwaatʊ taa nɛ kɩwa kpaɣɖʊ 16 alɩwaatʊ taa, pɩɣyɩyaa tɛ ɖanʊʊ cɔlʊʊ yaa pɩɣyɩyaa tɛ lɛɛzɩtʊ pɩkɛ sɔlɩm tʊmɩyɛ ndɩ ɖɩpɔza se papɩsɩ kiɖe tɛ Krɩstʊ yɔɔ tisiɣ nɛ ɖɔɖɔ pɩtɩŋna pɩtɛ walʊʊ yɔɔ lɛ, pɩkɛ kɩjɛyʊʊ se ɛyʊ etisi Ɛsɔ sɛtʊ yɔɔ ɛlɛzɩɣ ɛ-tɛ fezuu caɣʊʊ. Pɩkɛ ɛyʊ lakɩzaɣ tɛ ɖiɣɖiɣ caɣʊʊ pɩtɩŋna nʊʊ yabɩtʊ tɔmʊʊ yɔɔ. Mbʊ pɩɩkɛ lɛɛzɩyaa yaa cɔlɩyaa mba pɛ-tɛ lɩmaɣzɩyɛ yɔɔ lɛ. Mbʊ pɩkandaɣ ɛyʊ yɔɔ komulum hɔɔlʊʊ taa lɛɣlɛ pɩlɩna kʊlʊma tadɩyɛ yɔɔ.
Cɔlɩyaa tɩŋgɩna taɣtʊ tʊmɩyɛ yɔɔ nɛ papɩzɩɣ pɛyɛlɩna Ɛsɔ tɔm takayaɣ nɛ ɖama hɛkɩŋ taa kʊnʊmɩŋ ndɩ ndɩ taa (kɔzɩ Caama kʊnʊŋ taa alɩwaatʊ ndʊ Martin Luther lɩzɩɣ kajalaɣ lɩzɩtʊ tɔm taa yɔ), nɛ pawɩlɩɣ se tɩtalɩna kiɖeɖema cɔlɔ yaa Kele kele tʊ cɔlɔ yaa mɩŋ cikpeŋ taa yɔ. Ɛsɔ tɔm yɔɔ tɩŋgɩnaʊ kɛna kajalaɣ setuu mbʊ cɔlɩyaa kɔsɔla yɔ. Sola scriptura wɛtʊ wɩlɩna-wɛ nɔmɔʊ ŋgʊ patɩŋgɩ yɔ.
Pɩpaɣzɩna Martin Luther Ampiri Kiɖeɖeʊ taa nɛ Ulrich Zwingli Zurich taa nɛ Martin Bucer Stasbourg halɩ pɩkɔɔ pɩtalɩna wayi wayi Jean Calvin Paarii tɛtʊ taa nɛ Genève tɛtʊ taa, pɩɣyɩyaa tɛ ɖanʊʊ cɔlʊʊ talɩ Erɔpʊ nɛ Hayi kiŋ Wɩsɩ Ɖɩɖʊyɛ ajɛyɛ sakɩyɛ. Mazɩm mbʊ se pololuu ɛyaa yɔ tɔla lɛ, pʊkɔna tɛyɩtʊ Room Katoliki Ɛsɔ sɛtʊ ŋgbɛyɛ nɛ pɩɣyɩyaa Ɛsɔ ŋgbɛyɛ pɛ-hɛkʊ taa.
Wɛtʊ sakɩyɛ kɔma pɩlɩna lɛɛzɩtʊ ndʊ tɩyɔɔ. Alɩwaatʊ sakɩyɛ taa takayasɩ taa tɔm maya sakɩyɛ tɔŋ se kɩpaɣla tɔm kaɖɛ ñɩndʊ yebina se lɛɛzɩtʊ lɩmaɣzɩyɛ ɛwɛ. Fatanaa nɛ mʊwanɩ waa tɛ tʊda wɛʊ nɛ ɖama kpaŋgba yaa ɖama ñɔnaʊ, ɛyaa pɛnɛ papɩsa pɛwɛ ñɩm cɔɔcɩ tɩnaa tɛ liidiye. Ɛlɛ, pɩtɛkɛ pɩtɛ lɩmaɣza yɔ keeke kɛ lɛɛzɩtʊ lɩwa katoliki ŋgbɛyɛ cɛɛ ɖɩ-tɩ se ɖɩɖɩzɩ lɩmaɣza ana.


text:
Siirii
kɛna ɛndɩ taa tɛtʊ natʊyʊ. Ɛjaɖɛ ɖɩnɛ ɖɩwɛna Prɔɔsɩ Ooriyaŋ hɔɔlʊʊ taa ɛjaɖɛ Siirii naɖɩyɛ nɛ ɖɩwɛ Mediteraanee teŋgu nɛ wɩsɩ ɖɩlɩyɛ taa kiŋ.
Pamaza Siirii ɛjaɖɛ ɖɩnɛ ɖɩ-walanzɩ lɛ, panaa se ɖɩ-walanzɩ talɩ 185 180 km2 nɛ ɖenɖe lɩm wɛɛ yɔ, peeɖe takɩlɩ ɖɔʊ nɛ pɩmakʊɣna ɛzɩ 0,06 yɔ kɛ mɩnɩʊ yɔɔ. Pɩnaɣ 2017 taa pakalɩ kɩgalʊʊ kɛ ɛjaɖɛ ɖɩnɛ ɖɩ-taa lɛ pana ɛyaa ɛzɩ 17 534 083 yɔ. Ɛjaɖɛ ɖɩnɛ ɖɩ-taa yee pakalɩɣ ɛyaa km2 taa kɔyɔ, panaɣ-wɛ ɛzɩ 98 yɔ. Ɖomaɣ fenaɣ 17 wiye pɩnaɣ 1946 kɛ ɛjaɖɛ ɖɩnɛ ɖɩmʊ ɖɩ-tɩ yɔɔ wɛʊ. Payaɣ Siirii ɛjaɖɛ ñʊʊdʊ kɩfalʊ se Bachar el-Assad nɛ ɛ-tɛ komina yɔɔ cɔnayʊ se Imad Khamis.
Kʊnʊŋ ŋgʊ pakɩlʊʊ yɔɔdʊʊ ɛjaɖɛ ɖɩnɛ ɖɩ-tɛ komina tʊma taa nɛ pawɩlʊʊ-kʊ sukulinaa taa ɖɔɖɔ yɔ, ŋgʊʊ lɛ araabʊ. Ɛjaɖɛ ɖɩnɛ ɖɩ-taa tɛtʊ sɔsɔtʊ payaɣ se Taamaasɩ nɛ ndʊ tɩkɩlɩna walanzɩ ɖɔɖɔ. Yee ɛyʊ ɛsɔɔlaa se ɛyaa nɔɔyʊ kɛ kaŋgalafu yɔɔ ɛjaɖɛ ɖɩnɛ ɖɩ-taa kɔyɔ, pɩkɛna-ɩ kɩjɛyʊʊ se ɛma +963 ɛ-tɛ kaŋgalafu kpata yɔɔ pʊcɔ ŋɛ ɛɛma pɩtɛ ɛyʊʊ kaŋgalafu nimaɣ mayaɣ. Liidiye nɖɩ pɔtɔkɩ-ɖɩ peeɖe yɔ payaɣ-ɖɩ se Liivri siiriyɛnɩ.


text:
Sʊtʊ Pɔɔ
Sʊtʊ sɛmɩŋ pɔɔ sɔsɔɔ pasɩma-kɛ nɛ Mandaarɛ kʊnʊŋ taa nɛ hɩɖɛ ɖɩnɛyɔ Huang He (黃河) kɛ ɖalakɩŋ pɔsɩ tɛ pɔɔ naalɛ ŋga Siini ɛjaɖɛ Yanzi Siyaŋ wayi. Ka-ɖalakɩŋ kɔyɔ kilomɛta waa 5464 nɛ kɛkpɛndɩɣ Bohɛ teŋguu taa nɛ Sʊtʊ sɛmɩŋ teŋguu taa. Ka-hɩɖɛ lɩna kɛ-tɛ cʊʊ lɩm cɔlɔ pɩlɩna kɛ-tɛ lɩm wasɩɣ lakasɩ taa mbʊ pʊyɔɔ yɔ kɔkɔŋna huɖe sakɩyɛ tɛtʊ taa nɛ mʊzʊŋ wɛʊ Siini nɛ hayi kiŋ fɛɛʊ Sɔsɔɔʊ taa.
Pɩnaɣ 1938 taa lɛ, Kuomintag ɖɩzɩɣ lɔkɔna sɔsaa mba pama nɛ paɖakɩɣ pɔɔ yɔ mbʊ Sapɔŋ sɔjɔna ɛtasʊʊ ɛjaɖɛ taa yɔ yele nɛ pɩkɔna lɩm ɛwadɩyɛ pɩfɛyɩ yɔɔdʊʊ nɛ pɩkɔna sɩm ɛyaa 500000 ageeta taa ɛyaa. Pɔɔ ŋga kalɩna Kunlun pʊŋ taa kɛnɛ (Qingkhai kewiyaɣ tɛ) nɛ kɛɖɛnɛ tibétain piyisi taa ɖeede kɔhuyi kɩɖaŋgʊʊ lɩm pɔŋ Sɔsɔɔŋ yɔ. Lanzhou wayi lɛ, (Gansu kewiyaɣ tɛ) pɔɔ ŋga katɩŋgʊʊ lɩm cɩŋga kotaa nakɛyɛ Ordo kañɩmpusuu piyaɣ yɔ kɛ Moŋgoli pɩta ñɩŋgʊʊ yɔ. Kɛtɛzɩɣ keeke Kaifeng nɛ Wuhai nɛ Baotou nɛ Jinan (Shandong tɛtʊ Sɔsɔɔtʊ) nɛ kɛkpɛndɩɣ Bohai teŋguu taa ɛzɩ handala fɛɛʊ yɔ.
Pɔɔ ŋga ka-hɩɖɛ sɛwa pɩlɩna kɛ-tɛ azɛyʊ ɛwaɖɩyɛ alɩwaatʊʊ yɔ, alɩwaatʊ ndʊ tɩyɔɔ kɛlɛzɩɣ pɔɔ kpemtu yɔ nɛ nabʊyʊ taa lɛ, kɛtɛ kpem wizina haɖɛ yɔ kiŋ pɩtɩŋna Hongze kujomuu yɔ. Ɖooo pɩnsɩ 1980 lɩm taa kʊzɔɔtʊ kɔnaʊ mbʊ pʊtɔm kɛkʊya yɔ ɖana ɖoŋ kpaʊ nabʊlɛ pɩlɩna ɛzɩma anasayɩ ñɩɩtʊ ɖɩluɖe nɛ kɔ ɖɩlaɖɛ ɖɔɔ pɩŋ pɔɔ nɔɔ yɔ kpɛɛ nɛ pɔsɩ kɩkpɛndasɩ kpeekpe yɔ kɔzɩ kɔzɩ Shizuishan ŋgʊ kɩkɛ tɛtʊ Sɔsɔɔtʊ ndʊ tɩ-ta kʊzɔɔtʊ kɩlɩɣ ɖɔʊ yɔ. Pɩ-tɛ wɛtʊ ndʊ tiyebina nɛ lɩm wɛ kɛdɛɖaɣ kedeŋga yɔ pɩlɩna mbʊ se pɔɔ ŋga kɛwɛna fɛɛʊ ŋgʊ kɩ-ta wɛ mʊlʊm tɩŋ pee wena ateelɩɣ ɛyaa sakɩyɛ yɔ.


text:
Hʋzʋʋ
Ɛyʋ wɛna hʋzʋŋ naalɛ: nesi kɩpanzɩ yɔɔ ñɩŋʋ nɛ nɩmɩyɛ yɔɔ ñɩŋʋ. Ɛyʋ laŋɩyɛ taa hokasi nasɩyɛ wɛna nɛ sɩtaŋ hʋzʋŋ ɛnʋ ɛnɩɩlɛ. Ɛyʋ laŋgɩyɛ taa lɛ hʋzʋŋ kɛna mbʋ papɩzɩɣ nɛ payaa se kaɖɛ ɖeɖe yɔ. Hʋzʋŋ wɛ sɩnasɩ, laŋɩyɛ nɛ siɣye pɛ-hɛkʋ taa. Hʋzʋŋ taa kɛ heelim mbʋ ɛyʋ fezuu yɔ pɩwoki nɛ ɛnʋ lɩzɩɣna heelim mbʋ pɩ-taa anaɣam nɛ pɩcalɩ tomnaɣ kpeekpe pɩkasɩ nɛ mʋbʋ pɩfɛyɩ ɖeu yɔ pɩɖaɣnɩ lɩʋ.
Hʋzʋʋ ŋgʋ kɩwɛna nesi kɩpanzɩ yɔɔ yɔ kɩtɛyɩ tam naatozo: hʋzʋʋ ŋgʋ kɩ-hay naalɛ kiŋ wɛɛ, kɩ-hadɛ kiŋ wɛɛ nɛ pɩtasɩna kɩ-hɛkʋ taa. Piyele nɩmɩyɛ ŋgʋ wɛna hɔɔlɩŋ naalɛ: hayʋ kiŋ nɛ hadɛ kiŋ. Hʋzʋʋ naatozo
ñɩŋʋ wɛna hɔɔlɩŋ naalɛ ɛzɩ nɩmɩyɛ ñɩŋʋ ɖɔɖɔ yɔ.


text:
Silii
Silii kɛna Amreika nɛ hadɛ kiŋ ɛjaɖɛ naɖɩyɛ nɛ ajɛya wena awɛ kamaɣ yɔɔ yɔ ana yɔ: hayʊ kiŋ lɛ Peruu, hayʊ kiŋ nɛ wɩsɩ ɖɩlɩyɛ taa lɛ Polivii, wɩsɩ ɖɩlɩyɛ taa lɛ Arizantini. Ɛjaɖɛ ɖɩnɛ ɖɩkpaɣna Atakama kañɩŋ pʊsaɣ piwolo pɩsɩɩna Hɔrini. Ɛjaɖɛ ɖɩnɛ ɖɩ-tɛ komina wɛɛ kɩñɩnɩɣ ɖɔɖɔ se kɩmʊ Antariki keteŋa hɔɔlɩɣ nakʊyʊ ɖɔɖɔ.
Ɖɩwalanzɩ taa makɩɣna ɛzɩ 1 236 000 km2 yɔ nɛ ɛyaa kpeekpe kpɛndɩ 16 634 603. Tɛtʊ ndʊ lɩm cɔ-tʊko nɛ pɩta nɛ tɩwɛɛ Falparayiso taa nɛ payaɣ-tʊ se Pakɩ tɛtʊ yɔ tɩwɛ ɖɔɖɔ Silii taa ɖooo pɩnaɣ 1 888. Tɛtʊ ndʊ tiposina Silii nɛ kilomɛtana ɛzɩ 3 000 yɔ.
Silii tɛtʊ sɔsɔtʊ payaɣ se Santiyago. Silii, Arzantini nɛ Iriigʊyee ajɛya taa kɛ Erɔpɩ ɛsa kuliye tɔm kɩlɩ tɔyʊ. Silii kɛna ɛjaɖɛ nɖɩ ɖɩkɩlɩ wobu nɛ ɛsɩndaa kɛ Amerika Latini kpeekpe taa, pɩotasɩ ɖɔɖɔ lɛ peeɖe ɖɔɖɔ kɛ mʊlʊm nɛ tɔkɩm takɩlɩ tɔyʊʊ. Pɩkɛna ɛjaɖɛ nɖɩ ɖɩ-taa temokrasi wɛ camɩyɛ yɔ. Kʊnʊŋ ŋgʊ pɔyɔɔdɩɣ komina tʊma taa nɛ pawɩlɩɣ-kʊ sukulinaa taa yɔ ŋgʊ lɛ siliyɛŋ ɛsɩpañɔlɩ. Pɔyɔɔdɩɣ ɖɔɖɔ riina simi, mapiidiigiini yaa ayimara nɛ fanaga rapanuwi.
Liidiye nɖi spɔtɔkɩ peeɖe yɔ nɖɩ lɛ pezo. Silii mʊ kɩ-tɩ yɔɔ caaʊ kɛ salaŋ fenaɣ 18 pɩnaɣ 1810 nɛ pañɩɣ nesɩ kpataa kɩ-tɩ yɔɔ wɛʊ mbʊ lɛlaɣ fenaɣ 18 pɩnaɣ 1810. Pɩnaɣ 2010 taa kɛ Silii ɛjaɖɛ sʊ OCDE ŋgbɛyɛ taa. Kpaɣ lakɩŋ fenaɣ 11 pɩnaɣ 2006 lɛ Michelle Bachelet kaakɛŋna Silii ɛjaɖɛ ñʊʊtʊ. Ɛ-tɛ alɩwaatʊ tɛ lakɩŋ fenaɣ 11 pɩnaɣ 2010.
Pɔtɔ caca kɩfalʊʊ lɛ palɩzɩ Sebastián Piñera se ɛkɛ ɛjɑɖɛ nɖɩ ɖɩñʊʊtʊ kpaɣna lakɩŋ fenaɣ 11 pɩnaɣ 2010 pɩsɩɩna lakɩŋ fenaɣ 11 pɩnɑɣ 2014. Ɛjaɖɛ ɖɩnɛ ɖɩñʊʊtʊ kɩfalʊ yɔ ɖoɖoo Michelle Bachelet.


text:
Yemenii
Yemenii kɛna Erɔpʊ ilemiye nɛ hadɛ taa tɛtʊ natʊyʊ nɛ tɩwɛna Afrika nɛ hayʊ kiŋ. Ajɛya wena acɔ ɛjaɖɛ ɖɩnɛ nɛ ata yɔ anaa yɔ: wɩsɩ ɖɩdʊyɛ taa lɛ teŋgu ŋgʊ payaɣ se pɔɔ kɩsɛɛmaɣ yɔ ŋgʊ tɛyɩna ɛjaɖɛ ɖɩnɛ nɛ Eritree nɛ Cibuutii; hadɛ kiŋ nɛ wɩsɩ ɖɩlɩyɛ taa lɛ tɛtʊ ndʊ payaɣ-tʊ se Omanii yɔ tɩwɛna nɛ hayʊ kiŋ lɛ Arabii Saudidii piyele hadɛ yeli lɛ Somalii ɛjaɖɛ wɛna.
Pamaza ɛjaɖɛ ɖɩnɛ ɖɩ-walanzɩ lɛ, panaa se ɖɩ-walanzɩ talɩ ɛzɩ 527 968 km2 nɛ ɖenɖe lɩm wɛɛ yɔ, peeɖe takɩlɩ ɖɔʊ. Agoza fenaɣ 22 wiye pɩnaɣ 1990 kɛ ɛjaɖɛ ɖɩnɛ ɖɩmʊ ɖɩ-tɩ yɔɔ wɛʊ.
Payaɣ Yemenii ɛjaɖɛ ñʊʊdʊ kɩfalʊ weyi ɛwɛna Adenii hɔɔlʊ yɔ se Abdrabbo Mansour Hadi nɛ Utii hɔɔlʊ taa-tʊ fɛyɩ nɛ weyi ɛcɔŋna peeɖe yɔ ɛlɛ yɔ Mehdi Hussein al-Machat. Hɔɔlɩŋ ɩnɛ ɩ-tɛ komina yɔɔ cɔnɩyaa kɔyɔ kɔyɔ: Ahmed ben Dagher (Adeni-tʊ) nɛUtii-tʊyɔ Abdel Aziz ben Habtour.
Kʊnʊŋ ŋgʊ pakɩlʊʊ yɔɔdʊʊ ɛjaɖɛ ɖɩnɛ ɖɩ-tɛ komina tʊma taa nɛ pawɩlʊʊ-kʊ sukulinaa taa ɖɔɖɔ yɔ, ŋgʊ lɛ araabii. Ɛjaɖɛ ɖɩnɛ ɖɩ-taa tɛtʊ sɔsɔtʊ payaɣ se Sanaa nɛ ndʊ tɩkɩlɩna walanzɩ ɖɔɖɔ.
Pɩnaɣ 2017 taa pakalɩ kɩgalʊʊ kɛ tɛtʊ sɔsɔtʊ tʊnɛ tɩ-taa lɛ pana ɛyaa ɛzɩ 28 038 829 yɔ. Ɛjaɖɛ ɖɩnɛ ɖɩ-taa yee pakalɩɣ ɛyaa km2 taa kɔyɔ, panaɣ-wɛ ɛzɩ 53 yɔ.
Yee ɛyʊ ɛsɔɔlaa se ɛyaa nɔɔyʊ kɛ kaŋgalafu yɔɔ ɛjaɖɛ ɖɩnɛ ɖɩ-taa kɔyɔ, pɩkɛna-ɩ kɩjɛyʊʊ se ɛma +967 ɛ-tɛ kaŋgalafu kpata yɔɔ pʊcɔ ŋɛ ɛɛma pɩtɛ ɛyʊʊ kaŋgalafu nimaɣ mayaɣ. Liidiye nɖɩ pɔtɔkɩ-ɖɩ peeɖe yɔ payaɣ-ɖɩ se riyal yeeniti.


text:
Fʊlʊyɔrɩ
Fʊlʊyɔrɩ kɛ kpɛlɩ kpɛlɛkʊʊ tɛ pʊtʊ weyi ɛ-ñʊʊ mayaɣ kɔyɔ 9 nɛ yʊsaɣ ñɩŋa yɔ F. Ɛkɛ kajalaɣ tʊ kɛ kɩlɔrɩ waa pɩlʊʊ taa. Tomnaɣ yem mʊna fʊlʊyɔrɩ waa naalɛ nɛ anasaayɩ yaa se dɩfʊlʊyɔrɩ (ɛ-taa nɛ pɩyʊ kɔtɩɩ waa F2), nɛ payaɣ-ɩ paa ɛzɩmta se fʊlʊyɔrɩ.
Paayɔɔdaa se Heirich Schwanhard lakaɣ tʊmɩyɛ nɛ fʊlʊyɔrɩ lɩm nɛ ɛtaɣ añɩɣlɩŋ yɔɔ. Pataka nɛ pana payɩ ɛzɩma palakɩ fʊlʊyɔrɩ ñɩmɩŋ lɩm lɛ, posusi-tʊ pɩnaɣ 1725. Ɛlɛ George Weygand susina-tʊ, Matthäus Paul cɔlɔ ɛmʊ-tʊ, ɛlɛ ñamʊ-tʊ Aŋglɩtɛɛrɩ ɛjaɖɛ taa ñɩɣlɩm tʊmɩyɛ tʊ nɔɔyʊ cɔlɔ. Pʊkɔma, pɩnaɣ 1768 alɩwaatʊ lɛ, Andreas Plarggrad ñɛkɛdɩ ɛzɩma pʊtʊ ɛnʊ kpɛlɩ kpɛlɛkʊʊ nɔmɔʊ taa lɛ ɛlakɩ yɔ.
Andreas Marggrad tɔm kisuzu tʊ kpa ɛ-ñʊʊ taa mbʊ lɛ, Carl Scheele paɣzɩ kpaɣ pɩnaɣ 1771 alɩwaatʊ taa ñɩnʊʊ fʊlʊyɔrɩ tɛ kpɛlɩ kpɛlɛkʊʊ lʊlʊʊ wɛtʊ, nɛ ɖɔɖɔ tazɩtʊ pɩlɩna ɛzɩma ɛnɛ ñɩmɩŋ lɩm naa pakatɩɣ dama lɛ mbʊ pɩlakɩ yɔ. Peeɖe ɛnaa se fʊlʊyɔrɩ kpaɣ añɩɣnʊʊ pɩtɩŋna ñɔsɩ nzɩ sɩlɩɣ alɩwaatʊ ndʊ poyozuu fʊlʊyɔrɩ nɛ sʊlɩfɩrɩkɩ ñɩmɩŋ lɩm nɛ pasazɩ mɩŋ kpaŋ yɔ. Palɩzɩ caajaasɩ nzɩ sɩwɛ pɩ-taa yɔ nɛ lɩm kɔyɔ pɩwɩlɩ se akalʊʊ pɩtɩŋna pɛkpɛndʊʊ amoniyaki yɔɔ. Ñɔsɩ nzɩ sɩ-nɛ lɩm pɛkpɛndʊʊ ɖama lɛ, pɩma paɣyɛ kʊlʊmɖɩyɛ naɖɩyɛ nɛ panaɣ se pɩkɛ pɩcakpalɩmɩyɛ.
Fʊlɩyɔrɩ, yee ɛjaɖɛ taa soŋgaɣ nɛ ɛsɔkaɣ taa wɛtʊ ɛwɛ camɩyɛ kɔyɔ fʊlʊyɔrɩ pɩsɩɣ tomnaɣ pɩsɩɣ dɩfʊlʊyɔrɩ F2, pɩkɛ pɩyʊ kɔtɩɩ naa naalɛ, pɩwɛ fadʊdʊ, pɩ-taa wɛ sɔtʊ piŋ nɛ ɛwɛna pʊʊ tɛ ɖoŋ piŋ. Pʊcɔ ɛpɩzɩ eyoli lɛ, pɩpɔzʊʊ se pɩtalɩ -219°C nɛ wasɩɣ ɖeɖe kɔyɔ -188°C. Yee fʊlʊyɔrɩ etukina tomnaɣ ɖaa kɔyɔ pɩñakɩ, pʊtɔɔ pɩla heŋ tɔnʊʊ yɔɔ nɛ halɩ pɩtalɩ mɔɔ.


text:
Claude Ptolémée
Palʋla Claude Ptolémée Egipiti ɛjaɖɛ taa kpaɣ pɩnzɩ 90 waa taa. Egipiti ɛjaɖɛ nɖɩ, ɖɩ-taa ɛcaɣ e-wezuu Alexandrie tɛtʋ taa. Ɛsɩba ɖɔɖɔ ɛjaɖɛ nɖɩ ɖɩ-taa pɩnaɣ 168 n̄ɩŋga taa. Paa pɩɩla we ɛkɛɣ Room tʋ. Ɛlaba mbʋ payaɣ se "Asitronomii" yɔ, ɛla mbʋ payaɣ se "maatematiki" yɔ, ɛla mbʋ payaɣ se "jeyografii" yɔ nɛ ɛtɛ ɛla ɖɔɖɔ mbʋ payaɣ se "asitroloogii" yɔ. Toovenum lɛ, patapazɩ patɩlɩ e-wezuu caɣʋ siŋŋ.
Claude Ptolémée ma "siyansɩ" takayɩsɩ sakɩyɛ. Anasaayɩnaa tɩŋna ɛ-takayɩsɩ naalɛ nasɩyɛ yɔɔ nɛ pɛlɛɣzɩ pa-"sɩyansɩ" naa sakɩyɛ. Ɛma lɛɛka nɛ ɛkɛdɩ ka-taa "asitronomii" tɔm nɛ lɛɛka taa lɛ, ɛyɔɔdɩ kaka taa "matematiki" tɔm. Ɛma ɖɔɖɔ lɛɛka nɛ ɛtazɩ kaka taa Grɛɛkɩ nɛ Room pɛ-tɛtʋ wɛ wɛtʋ ndʋ yɔ pʋ-tɔm.


text:
Tɩtanɩyɔm
Tɩtanɩyɔm kɛ kpɛlɩ kpɛlɛkʊʊ tɛ pʊtʊ weyi ɛ-ñʊʊ mayaɣ kɔyɔ 22 nɛ yusaɣ ñɩŋa yɔ Ti. Ɛkɛ ñɩɣlɩm ɖɛzɩɣ wonuu ŋgʊ kɩfɛyɩ yuŋ yɔ, kɩwɛ tɛyɩŋ, pɩkɛ ñɩɣlɩm wonuu kʊhʊlʊmʊʊ nɛ kɩɩmʊʊ kalɩkɔdaɣ. Palakɩ tɩtanɩyɔm nɛ tʊmɩyɛ kpɛndʊʊ wondu ndʊ tɩfɛyɩ yuŋ ɛlɛ tɩwɛ tɛyɩŋ yɔ tɩ-taa, nɛ palakɩ ɛ-tɛ ɔkɩsɩzɛnɩ wonuu ɛzɩ kpanjaɣ kʊlʊmʊʊ. Ɛ-tɛ nɛ tɩtanɩyɔm waa egeetiye taa ɛ-nɛ zɩrɩkɔnɩyɔm (Zr), hafɩnɩyɔm (Hf) nɛ ruteriforiniyɔm (Rf) tɛ kiŋ.
Mbʊ tɩtanɩyɔm tɔm kɩlɩ ɖeu tʊma sɔsɔna taa yɔ lɛ se ɛwɛ tɛyɩŋ nɛ ɛɛpʊkɩ nɛ piikpezi-ɩ nɛ miŋ ɛɛñakɩ-ɩ. Tɩtanɩyɔm wɛʊ yɔ, pasɩm-kʊ yɔ pɩtɩŋna layʊ sɔsɔ William Gregor yɔɔ kɩnɛ pɩnaɣ 1791, ɛkɛ ñɩɣlɩm tɛtʊ kpɛlɛkɩyʊ nɛ ɖɔɖɔ Ɛsɔ tɔm suziyʊ ɛzɩ payaʊ se pasɩtɔr yɔ Britaniki ɛjaɖɛ taa. Ɛlɛ ɛtakaɣ se ɛna Helford lɩm pɔɔ taa kañɩŋga kɛ Menachan kɛdɛŋga taa Cornouailles tɛtʊ taa lɛ kɛ ɛlɩza kañɩŋga kɩkpɛdaɣ, nɛ sɔnɔ ŋga payaɣ se ilmenite.
Pɩ-tɛ natʊ tɩwɛ ndɩ nɛ ndʊ Martin Heinrich Klaproth na pɩnaɣ 1795 alɩwaatʊ taa ɛlɛ kaakɛ kpɛlɩ kpɛlɛkɩɣ takɩɣ wɩlɩyʊ Perlɛɛ sukuli kɩtɛzɩɣ taa, nɛ ɛna ɖɔɖɔ ñɩɣlɩm wonuu kʊyʊmʊ ŋgʊ. Ŋgʊ ɛlakaɣ tʊmɩyɛ schörlite kɩsɛmʊʊ yɔɔ, ŋɣu ɖeɖe nɛ sɔnɔ pasɩma-kʊ se pɩkɛ tɩtanɩyɔm wonuu ɖɔɖɔ yɔ, peeɖe ɛtɛzɩna se ñɩɣlɩm tɛtɛɛ wonuu ŋgʊ patatɩɩ sɩmda yɔ kɩkɛ kʊyʊmʊʊ nɛ Gregor ñɩŋʊ. Mbʊ ɛya-ɩ ɛ-hɩɖɛ nɔɔnɔɔ ñɩnɖɛ se tɩtanɩyɔm, palɩzɩɣ-ɖɩ nɛ krɛkɩ kpeeu lɩmaɣza taa. Berzelius lɩzɩna-ɩ eyeke pɩnaɣ 1825 taa.
Sɔɔjɛtʊ hɔɔlʊʊ taa lɛ palakɩ-ɩ nɛ tʊmɩyɛ ɛzɩ yɔɔ kaɖɩɣ wonuu (Amerika ɛjaɖɛ taa ɛsɔdaa lɔɔɖɩyɛ ɖɛnayʊ) ɖenɖe ɛ-tɛ kpɛdɛtʊ nɔmɔʊ nɛ ɛ-tɛ tɛyɩŋ pɩlɩna ɛzɩma ɛɛpʊkɩ yɔ nɛ ɛɛmʊ miŋ taa lɛ pɩkɛ kajalaɣ wazaɣ pɩyʊ piŋ. Etaazuuni ɛjaɖɛ taa peeɖe ɖɔɖɔ papɩza pɩtɩŋna tɩtanɩ ŋgʊ kɩ-yɔɔ pala lɔɔɖa wena afɛyɩ yuŋ yɔ, nɛ tɩtanɩ lɔɔɖa pɔɔyɩŋ kaawɛ tɛyɩŋ nɛ pɩsɩna nɛ pakpakɩɣ ɛyaa ɛsɔdaa lɔɔɖaa wanjaŋ wanjaŋ waa taa.


text:
Mɛkisiikoo (Tɛtʋ sɔsɔtʋ)
Mɛkisiikoo kɛna Mɛkisiiki ɛjaɖɛ taa tɛtʊ sʊzɔtʊ nɛ tɩwɛ ɛjaɖɛ nɖɩ ɖɩ-hɛkʊ taa ɖeyi ɖeyi. Mɛkisiiki ɛjaɖɛ lɛ, ajɛya cikpena ɖɔɔ nɛ ana akpɛndɩna nɛ pɩla ɛjaɖɛ kʊɖʊmɖɩyɛ kpayɩ nɛ ajɛya ana a-taa kɔyɔ Mɛkisiko, ŋgʊ kɩkɛ ɛjaɖɛ 32 ñɩnɖɛ yɔ.
Tɛtʊ tʊnɛ tɩwɛ pʊŋ nɩƴɛ hɛkʊ taa nɛ ɩ-kuyɩmɩŋ taa maɣna mɛtanaa ɛzɩ 2 400 yɔ ɛlɛ yee pamaazɩɣna teŋu yɔ pɩɖɛ ɛzɩ mɛtanaa 5 000 yɔ. Tɛtʊ tʊnɛ tɩwɛ Mɛkisiiki ɛjaɖɛ hɛkʊ taa ɖɛyi ɖeyi nɛ ndʊ kɛŋna tɛtʊ natutozo ñɩndʊ keteŋa kpeekpe taa ɛyaa ɖɔʊ taa.
Tɩ-ɖaalakɩŋ sɔsɔŋ taa maɣna ɛzɩ kilomɛtanaa mɩnɩʊ (100) yɔ nɛ ɖaalakɩŋ topoyuu taa lɛ pɩmaɣna kilomɛtranaa hiuwaa looɖo (60). Pɩnaɣ 2015 pakalɩ kɩgalʊʊ kɛ ɛjaɖɛ nɖɩ ɖɩ-taa lɛ ɛyaa kpɛnda 8 918 653.
Ɛzɩ ajɛya lɛɛna taa tɛtʊ sʊzɔtʊ lɛɛtʊ yɔ, Mɛkisiiki tɛtʊ nɛ ajɛyaa naayɛ taa ñɩndʊ paɖʊ nɔɔ nɛ palakɩ tʊma kʊɖʊma nɛ anaa yɔ: Pɛrɩlɛɛ (Caama), Sikaagoo (Etaazuuni), Maadiriidi (Ɛsɩpaañɩ), Nagoya (Japɔŋ)), Paarii (Fransɩɩ), Peekɛɛ (Siini), Sewuuli (Koree nɛ Hadɛ Kiŋ).
Payaɣ Mɛkisiikoo maalika yɔɔ cɔnɩyʊ kɩfalʊ se Miguel Ángel Mancera.


text:
Emiraatɩ-Araabʊ Unii
Emiraatɩ-Araabʊ Unii kɛna ajɛya cɩkpena nayɛ kɩkpɛndɩɣ ɛjaɖɛ naɖɩyɛ nɛ ɖɩwɛ Moyen-Orient tɛtʋ taa. Ɛjaɖɛ ɖɩnɛ ɖɩñɔ ɖooo pɩnaɣ 1971 taa.
Ɖɩwɛ Moyen-Orient tɛtʋ taa kɛ Kɔlɩfɩ-Pɛrɩsikɩ nɛ Omanɩ-Kɔlɩfɩ pɛ-hɛkʊ taa. Ajɛya cikpena wena akpɛnda nbɛ payaɣ se Emiraatɩ-Araabʊ Unii yɔ, ana ya:
- Abuu Dabi
- Ajimanii
- Sarija
- Dubayɩ
- Fujayira
- Ras ɛl Kayima Uumm al Qayiwayɩŋ.
Ajɛya anɛ cikpena kɩkpɛndɩɣ ɛjaɖɛ ɖɩnɛ, ɖɩ-tɛtʊ sɔsɔtʊ kɛ payaɣ se Abuu Dabi.
Emiraatɩ-Araabʊ Unii tɛ kɩgaʊ aŋgba ɛnɛ awɛ kedeŋa kpeekpe ajɛya wena a-taa kaɖɩzɩm wɛɛ nɛ pɛpɛdɩɣ-pʊ nɛe ajɛya lɛɛna yɔ a-taa.
Emiraatɩ-Araabʊ Unii ɛjaɖɛ ɖɩnɛ ɖɩwɛ ajɛya kpeekpe kɩkpɛndɩɣ ŋgbɛyɛ nɖɩ ɖɩcɔŋna tɛtɛɛ ñɩm mbʊ payaɣ se kaɖɩzɩm yɔ pɛ-ŋgbɛyɛ nɖɩ payaɣ se OPEP yɔ ɖɩ-taa. Pɩtasɩ ɖɔɖɔ lɛ, peeɖɛ ɛjaɖɛ cikpeɖe nɖɩ payaɣ-ɖɩ se Abuu Dabi yɔ, ɖɩɖɩ ñaatɛma OPEP ŋgbɛyɛ taa wɛʊ pʊcɔ nɛ ɛjaɖɛ sɔsɔyɛ nɖɩ payaɣ sɔnɔ se Emiraatɩ-Araabʊ Unii yɔ ɖɩñɔʊ. Pɩwɛɛ mbʊ ɖɔɖɔ lɛ, tɛtʊ yaa ɛjaɖɛ cikpeɖe nɖɩ payaɣ se Dubayɩ yɔ, ɖɩ-taa kɛ tɔsʊʊ nɛ ñɩm pakɩlaa.


text:
Uruguwe
Uruguwe kɛna Amerika nɛ hadɛ kiŋ ɛjaɖɛ naɖɩyɛ nɛ ɖɩwɛ Pirezili nɛ hadɛ kiŋ nɛ Arizantini nɛ wɩsɩ ɖɩlɩyɛ. Uruguwe ɛjaɖɛ ɖɩnɛ ɖɩ-walanzɩ taa maɣna kilomɛtawaa akpagba 176 220 nɛ ɛyaa miloyɔɔnaa 3 477 770 wɛna ɛjaɖɛ nɖɩ ɖɩtaa. Kʊnʊŋ ŋgʊ pɔyɔɔdɩɣ komina tʊma taa nɛ pawɩlɩɣ-kʊ ɖɔɖɔ sukilinaa taa yɔ, ŋgʊ lɛ kastiyaŋ ɛlɛ ɛjaɖɛ ɖɩnɛ nɛ ɖɩ-hayʊ kiŋ lɛ pɔrɩtiigalɩ kɛ pakɩlɩɣ yɔɔdɩɣ.
Yee pɔcɔnaa siŋŋŋ kɔyɔ Uruguwe nɛ Pirezili pa-kamaɣ yɔɔ lɛ, kʊnʊŋ ŋgʊ pɔyɔɔdɩɣ yɔ pizidina kasitiyaŋ nɛ pɔritiigalɩ nɛ payaɣ-ku se pɔritiinɔlɩ. Sukilinaa taa ɖɔɖɔ mbʊ yɔ Uruguwe ha waɖɛ se pawɩlɩ pɔrɩtiigalɩ ɛzɩ kʊnʊŋ ŋgʊ kɩkɛna kɩjɛyʊʊ nabʊyʊ yɔ, ɛlɛ pɩpaazɩɣna ɖamɩŋ lʊbɛ.
Ɛjaɖɛ ɖɩnɛ ɖɩmʊ ɖɩ-tɩ yɔɔ wɛʊ kɛ kɩyɛna fenaɣ 25 pɩnaɣ 1825 ɛlɛ ɖɩwɛ ɖɩ-tɩ yɔɔ sɩŋŋŋ kɛ kɩyɛna fenaɣ 27 pɩnaɣ 1830. Aloma fenaɣ 31 pɩnaɣ 2004 taa pɔtɔ caca lɛ palɩzɩ ɛjaɖɛ ñʊʊtʊ weyi payaɣ-ɩ se Tabaré Vázquez nɛ pɩnzɩ kagbaanzɩ wayɩ, mɩnzɛma fenaɣ 2009 taa weyi palɩzaa yɔ ɛnʊ lɛ José Mujica.
Mɩnzɛma fenaɣ 30 wiye patasa caca tɔʊ se palɩzɩ pɛ-ɛjaɖɛ ñʊʊdʊ kɩfalʊ lɛ, Tabaré Vázquez nɛ Luis Lacalle Pou pa-naalɛ pa-taa lɛ, Tabaré Vázquez wabɩna nɛ ɛɖaɣnɩ kɛʊ Uruguwe ɛjaɖɛ ñʊʊdʊ kɩfalʊ. Ɛpaɣzɩ kpelaɣ yɔɔ caaʊ lakɩŋ fenaɣ kacalaɣ wiye pɩnaɣ 2015.


text:
© 1996 – 2009 The Office of the High Commissioner for Human Rights
This HTML version prepared by the UDHR in Unicode project, http://www.unicode.org/udhr.
Yee ɖitisaa se pʊmʊna ɛyaa se pɛwɛɛ kɩmaŋ wala ɛsɩndaa nɛ pɩkɛna wazaɣ pʊyʊ kɔyɔ, ɖitisaa ɖɔɖɔ se peeɖe ɛjaɖɛ yɔɔ tɩ-yɔɔ wɛʊ, toovonum nɛ lahɛzɩyɛ palɩɣna;
Ɖɩnaa se ɛyʊ wala tɔm kɩɩsɩŋ nɛ tɩ-yɔɔ kɩɩɖɔŋ palabɩna nɛ kɩwɛɛkɩm tɔyɩ nɛ pɩcɛyɩɣ ɛyaa. Mbʊ pacaɣ se ɛjaɖɛ ɛlɛɣzɩ wɛtʊ, ɛyaa wɛɛ pa-tɩ yɔɔ, pɔyɔɔdʊʊ yem faaa nɛ pɩwɩlɩ se palɩ kʊñɔŋ taa, sɔɔndʊ ɛɛtasɩɣ-wɛ kpaʊ;
Yee waɖɛ kewiyaɣ ɛkandayɩɣ ɛyʊ wala yɔɔ camɩyɛ kɔyɔ, wiɖiyi pɩɩkaɣ ɛyʊ ɛnʊ kɛnaʊ kɩjɛyʊʊ se ɛkʊyɩ kewiyaɣ ŋga kɔ-yɔɔ se kalakɩ-ɩ ñaŋ;
Pʊwɛ camɩyɛ se pasɩna ajɛya, akpeeti nɛ ala taabalɩyɛ ɖʊʊ tʊmɩyɛ ɖeu nɛ puhuuna-yɛ;
Ɖinaa se ajɛya kɩgbɛndʊʊ ŋgbɛyɛ paɣtʊ takayaɣ taa kɛ ɛyaa kpeekpe tasɩ tisuu ɛyʊ wala nɛ ɛ-wazaɣ pɔ-tɔm, nɛ pɔtɔ se abalaa nɛ halaa pɛwɛ kɩmaŋ wala ana a-ɛsɩndaa; mbʊ labɩna nɛ paka ñʊʊ se pekpeetiɣ samaɣ sɩnaʊ tʊmɩyɛ yɔɔ nɛ pɩsa pɛwɛɛ pa-tɩ yɔɔ camɩyɛ;
Ajɛya kɩgbɛdʊʊ ŋgbɛyɛ taa ajɛya tisaa se alakɩ nɛ ɛyaa kpeekpe ña ɛyʊ wala, ɛlɛ pʊwɛɛ se ŋgbɛyɛ ɛɖʊ-yɛ nisi;
Yee ɛyaa tɩŋgɛ ɩwɛna lɩmaɣzɩyɛ kʊɖʊmɖɩyɛ ɛyʊ wala nɛ ɛ-tɩ yɔɔ wɛʊ tɔm yɔɔ kɔyɔ, pɩsaŋ nɛ pala tʊmɩyɛ nɖɩ.
MBƱ AJƐYA KIGBƐNDƱƱ ŊGBƐYƐ KEDIƔZAƔ SƆSƆƆ TƆM SE:
KEDEŊGA KPEEKPE YƆƆ ƐYƱ WALA TƆM tʊnɛ tɩkɛ ajɛya wena kedeŋga kpeekpe yɔɔ ɛyʊ wala tɔm wɛ a-ñʊŋ taa yɔ a-lɩmaɣzɩyɛ; nɛ pɩsa acɛyɩ a-tɩ, akuli ŋgbɛyɛ ɖɩnɛ ɖa-ajɛya ɛyaa nɛ ajɛya lɛɛna ɛyaa ɛsɛ nɛ paña ɛyʊ wala nɛ ɛ-tɩ yɔɔ wɛʊ tɔm.
Palʊlʊʊ ɛyaaa nɛ pa-tɩ yɔɔ wɛʊ kpaagbaa nɛ pɛwɛɛ kɩmaŋ wala ɛsɩndaa. Palʊlʊʊ-wɛ nɛ pɔ-lɔŋ nɛ pa-maɣzɩm; mbʊ yekina nɛ pɔsɔɔlɩ ɖama se pɛkɛ ɛyaa pa-tɩŋgɛ.
Paa ɛyʊ weyi, ɛkɛ kɩsɛm, kɩkpɛdʊ, kʊhʊlʊm, ñɩmdʊ, kɛdɛyaɣ, paa ɛkɛ cɔɔcɩ ŋgʊ kɩ-taa tʊ, ɛlaɣ sɩɩnaa, ɛpɩzɩɣ ɛtɔ se kedeŋga kpeekpe yɔɔ ɛyʊ wala wena pɔyɔɔdɩ a-tɔm cɩellnɛ yɔ, akɛ ɖɔɖɔ ɛ-ñɩna.
Mbʊ ɖɔɖɔ paa ɛyʊ ɛlɩna le, ɛkɛ ɛjaɖɛ nɖɩ ɖɩwɛ ɖɩ-tɩ yɔɔ yɔ, ɖɩfɛyɩ ɖɩ-tɩ yɔɔ yɔ ɖɩ-taa tʊ, yaa ɖɩ-poliitikii kɛ ŋgʊ, paapɩzɩɣ pɔtɔ se ɛyʊ wala tɔm tʊnɛ tɩdataɣna-ɩ.
Paa anɩ, ɛwɛna waɖɛ se ɛwɛɛna wezuu, ɛwɛɛ ɛ-tɩ yɔɔ nɛ ɛkandayɩ ɛ-tɩ yɔɔ.
Pɩfɛyɩ se nɔɔyʊ ɛwɛɛ yomiye taa; ɛlɛ padaaɖʊ-ɩ ɖɔɖɔ kʊñɔŋ. Pekizi yomiye tɔm.
Pɩfɛyɩ se paɖʊ nɔɔyʊ kʊñɔŋ, pɛkpɛŋgɛsɩ-ɩ, yaa palabɩ-ɩ mbʊ pɩdamʊna se pala ɛyʊ yɔ.
Paa anɩ, ɛwɛna waɖɛ se paa le, paya-ɩ se caa akele.
Ɛyaa kpeekpe wɛ kɩmaŋ paɣtʊ ɛsɩndaa nɛ pɛwɛɛna waɖɛ ɖɔɖɔ se paɣtʊ ɛkandayɩ pɔ-yɔɔ kɩmaŋ. Yee palakɩ-wɛ nabʊyʊ nɛ pɩfɛyɩ ɖeu, yaa pɩɩɖɔŋ paɣtʊ nʊmaʊ ta, pɩwɛɛ ɖɔɖɔ se pakandayɩ pɔ-yɔɔ kɩmaŋ.
Paa anɩ, ɛwɛna waɖɛ se pacaɣ-ɩ tɔm yaa pomuluu-i faŋŋŋ wala wena paɣtʊ ha-ɩ yɔ a-nʊmaʊ taa, ewolo eheyi ɛjaɖɛ taa tɔm hʊyaa.
Paapɩzɩɣ pakpa nɔɔyʊ faŋŋ paɖɩɣ yaa pɛkɛzɩ-ɩ tɛtʊ.
Yee pakpa ɛyʊ nɔɔyʊ se ɛlabɩ nabʊyʊ, ɛwɛna waɖɛ se pahʊʊ ɛ-tɔm fayɩɩ nɛ pana; tiɖeɣ yaa tɩsɩkɩ.
1. Ɛyʊ weyi pakpa-ɩ nɛ padahʊda ɛ-tɔm yɔ, pɔcɔŋna-ɩ se ɛdɛwɛɛkɩ pʊyʊ; a-aseɣɖe tɩnaa nɛ ɛ-yɔɔ kandɩyaa pasɩŋgɩɣ ɛ-wayɩ, pahʊʊ ɛ-tɔm fayɩɩ ɛzɩ paɣtʊ pɔzʊʊ yɔ, nɛ pana toovonum.
2. Paakpaɣ ɛyʊ sɔnɔ ɖooo mbʊ ɛɛlaba nɛ pɩdaafɛyɩ paɣtʊ taa yɔ, pʊ-yɔɔ; yee pʊ-wayɩ pʊkɔma pɩlɩɩ se ɛɛlabɩ mbʊ yɔ pɩkɛ kɩwɛɛkɩm, nɛ pʊpɔzʊʊ se pɔhɔ ɛ-naŋgbaŋgʊʊ kɔyɔ, paɣtʊ kɩbɩndʊ yɔɔ patɩŋgɩɣ.
Pɩfɛyɩ ɖeu se ɛyʊ nɔɔyʊ ɛɖʊ ɛ-nɔɔ lɛlʊ tɔm taa yem yem.
1. Paa anɩ, ɛwɛna waɖɛ se ewolo paa le, ɛcaɣ ɖenɖe e-liu wɛɛ yɔ paa ɛjaɖe nɖɩ lɛ ɖɩ-taa.
2. Paa ɛyʊ weyi, ɛwɛna waɖɛ se ɛkʊyɩ ɛjaɖɛ nɖɩ ɛwɛ ɖɩ-taa yɔ, paa pɩkɛ ɛ-ñɩnɖɛ, nɛ pɩmaɣ-ɩ ɖooye lɛ, ɛpɩsɩ.
1. Yee palɩ ɛyʊ nɔɔyʊ wayɩ ɖoli faŋŋŋ, ɛwɛna waɖɛ sɛ eñɩnɩ kʊyʊʊ ɖʊɖʊyɛ. Ɛtalɩ le, padaalɔ-ɩ.
2. Ɛlɛ, yee toovonum, ɛwɛɛkɩ nabʊyʊ nɛ pañɩnɩɣ-ɩ se pakpa-ɩ, ɛfɛyɩna waɖɛ se ɛɖʊ kʊyʊʊ ɖoli.
1. Paa ɛyʊ weyi, ɛwɛna waɖɛ se ɛyaa ɛjaɖɛ naɖɩyɛ se ɛ-tɛ.
2. Pɩfɛyɩ se pekizina nɔɔyɔ se ɛdaayaa ɛ-ɛjaɖɛ se ɛ-tɛ yaa ɛdaa lɛɣzɩ tɛ.
1. Halɩbiya nɛ abalɩbɩya, paa pɛ-tɛ le, palakɩ cɔɔcɩ ŋgʊ, patalɩɣ pe-ɖeɖe lɛ, pɛwɛna waɖɛ se pawalɩ, pakpaɣ halaa nɛ papɩsɩ ɖɩsɩ nɛ sɩ-tɩnaa. Pa-wala wɛ kɩmaŋ halɩkpaɣyɛ ɖeɖe; abalʊ wɛna waɖɛ se ekizi ɛ-halʊ nɛ ɛɖɔɔnɩ-ɩ; halʊ ñɛwɛna waɖɛ ɖɔɖɔ se ekizi ɛ-walʊ nɛ ɛkʊɩ ɛ-yɔɔ.
2. Pɛlɔ nɛ evebu, petisiɣ se pɔsɔɔlɩ ɖama nɛ pʊcɔ palabɩ-wɛ halɩkpaɣyɛ sɔnzɩ. Pɩfɛyɩ pakpa pa-taa nɔɔyɔ nɛ ɖoŋ.
3. Mɩzaɣ kɛna samaɣ hoye; kɛwɛna waɖɛ se samaɣ nɛ kewiyaɣ pakandayɩ kɔ-yɔɔ.
1. Ɛyʊ paa weyi, paa ɛwɛ e-ɖeke, paa ɛwɛ lalaa hɛkʊdaa, ɛwɛna waɖɛ se ɛwɛɛna ñɩm.
2. Pɩfɛyɩ ɖeu se pɛlɛɣ nɔɔyʊ ɛ-ñɩm faŋŋŋ.
Paa anɩ, ɛwɛna waɖɛ se elɩzɩ ɛ-lɩmaɣza faaa, ɛtɩŋ ɛsɔ tɔm nʊmaʊ ŋgʊ ɛsɔɔlaa yɔ. Pʊ-tɔbʊʊ se waɖɛ ɖɩnɛ ɖiyekina nɛ ɛyʊ pɩzɩ eyele ɛsɔ tɔm nʊmaʊ nakʊyʊ nɛ ɛtɩŋ lɛɛkʊ, ɛpɩzɩ ɛwɩlɩ ɛsɔ tɔm nʊmaʊ ŋgʊ ɛtɩŋgɩɣ-kʊ yo kʊ-tɔm lalaa faaa; paa ɛwɛ e-ɖeke yaa ɛ nɛ lalaa, ɛpɩzɩɣ ɛla pʊ-tʊmɩyɛ.
Paa ɛyʊ weyi, ɛwɛna waɖɛ se ɛyɔɔdɩ faaa ndʊ ɛmaɣzɩɣ yɔ; pʊ-tɔbʊʊ se sɔɔndʊ ɛdaakpa ɛyʊ nɔɔyʊ se ɛɛyɔɔdɩ natʊyʊ nɛ palabɩ-ɩ nabʊyʊ. Pʊ-tɔbʊʊ ɖɔɖɔ se ɛyʊ wɛna waɖɛ se ɛkɛdɩ lalaa ndʊ ɛsɩma, ɛnaa yaa ɛnɩwa yɔ.
1. Paa anɩ, ɛwɛna waɖɛ se ewolo kediɣzaɣ nɛ ɛwɛɛna ŋgbɛyɛ.
2. Pɩfɛyɩ se pakpa nɔɔyʊ nɛ ɖoŋ se ɛsʊʊ ŋgbɛyɛ naɖɩyɛ taa.
1. Paa ɛyʊ weyi, ɛwɛna waɖɛ se ɛɖʊ ɛ-nɔɔ ɛ-ɛjaɖɛ ɖɔkʊʊ tʊmɩyɛ tɔm taa. Ɛmaɣmaɣ ɛpɩzɩɣ ɛla lɩmaɣza yaa ɛtɩŋna samaɣ lɩzɩ ɛyaa mba se pɔɖɔkɩ ɛjaɖɛ yɔ pɔ-yɔɔ.
2. Paa anɩ, ɛwɛna waɖɛ se ɛla kewiyaɣ tʊmɩyɛ naɖɩyɛ.
3. Samaɣ sɔɔlɩm kɛna kewiyaɣ ɖoŋ tigiɖe. Takayɩsɩ ɖʊzʊʊ panaɣna samaɣ sɔɔlɩm mbʊ.
Paa ɛyʊ weyi, ɛwɛna waɖɛ se samaɣ ɛkandayɩ ɛ-yɔɔ. Kandayʊʊ mbʊ piyekina nɛ ɛyʊ wɛɛ ɛ-tɩ yɔɔ, ɛhɛzɩ ñɩm nɛ ɛsɛkuliye pa-ñɩnʊʊ nʊmaʊ taa.
1. Paa anɩ, ɛwɛna waɖɛ se ehiɣ tʊmɩyɛ, tʊmɩyɛ nɖɩ ɛsɔɔlaa yɔ, ɛlabɩ-ɖɩ nɛ mulum ɛdaawɛɛ.
2. Ɛyaa kpeekpe wɛna waɖɛ se, palakɩ tʊmɩyɛ kʊɖʊmɖɩyɛ kɔyɔ, pɛhɛyɩ-wɛ kɩmaŋ, mulum ɛdaawɛɛ.
3. Ɛyʊ weui ɛlakɩ tʊmɩyɛ yɔ, pʊmʊnaa se pɛhɛyɩ-ɩ camɩyɛ, pɩtalɩ ɛ nɛ ɛ-mɩzaɣ nɛ padaala kʊñɔŋ samaɣ taa.
4. Paa anɩ, ɛwɛna waɖɛ se ɛ nɛ lalaa paɖʊ ŋgbɛyɛ; ɛ-ŋgbɛyɛ ɛkpɛndɩ aŋgba lɛɛna yɔɔ, aŋgba ana awɛɛ ɖoŋ nɛ akandayɩ ɛ-yɔɔ.
Paa anɩ, ɛwɛna waɖɛ se ɛhɛzɩ nɛ ɛcalasɩ ɛ-ɛsɛ, padaakɩlɩ-ɩ nazʊʊ tʊmɩyɛ taa; ɛwɛna waɖɛ ɖɔɖɔ se paa pɩnaɣ ŋga, paha-ɩ fenaɣ kʊɖʊmaɣ, ɛhɛzɩ nɛ pɛtɛ pɛhɛyɩ-ɩ ke-liidiya.
1. Paa anɩ, ɛwɛna waɖɛ se ɛwɛɛna ñɩm nɛ pɩwazɩ ɛ nɛ ɛ-ñɩmba pe-wezuu caɣʊ taa; ɛzɩ tɔɔnaɣ, tɔɔla, ɖʊzʊyɛ nɛ kɔ yɔ. Ɛwɛna waɖɛ se ɛlakɩ kʊñɔŋ, pɩwɩɣ-ɩ, ɛlabi ɛjam, ɛpɩsɩ ɛɖanɛ yaa leluu, ɛkpadayaa, pala nabʊyʊ nɛ pasɩna-ɩ.
2. Asɔŋ nɛ piya pʊmʊnaa se pasɩna pɩŋŋŋ.
1. Paa ɛyʊ weyi, ɛwɛna waɖɛ se pokuli ɛ-ɛsɛ. Pɩdamʊna se pɛhɛyɩ kɔɔnɔɔ sukuli yɔɔ. Pɩkɛna paa anɩ kɩjɛyʊʊ se ewolo-kʊ. Pʊwɛɛ se lɛɣtʊ nɛ tʊma kpasʊʊ sukuli pɔtɔyɩ. Pʊpɔzʊʊ ɖɔɖɔ se patʊlɩ sukuli kɩtɛzʊʊ nɔnɔsɩ paa anɩ.
2. Ɛyʊ woki sukuli se ɛ-ɛsɛ ikuli, pɩwazɩ-ɩ e-wezuu caɣʊ taa, pɩsɩna-ɩ nɛ ɛña ɛyʊ wala. Kɩsɩɣna ɛyaa nɛ panɩɣna ɖama, pekpeɣu ɖama pa-kɩwɛɛkɩm, paɖʊʊ ŋgbɛyɛ. Kɩsɩɣna ɖɔɖɔ ajɛya kɩgbɛndʊʊ ŋgbɛyɛ tʊma wena añɩnɩɣ laŋhɛzɩyɛ yɔ.
3. Piya ñɩmba wɛna waɖɛ se palɩzɩ sukuli ŋgʊ pɔsɔɔla se pepiya iwobi-kʊ yɔ.
1. Paa anɩ, ɛwɛna waɖɛ se ɛɖʊ nɔɔ faaa ɛ-ɛjaɖɛ sɔnzɩ tɔm taa nɛ mbʊ pɩlɩɣ pɩ-taa yɔ, pɩwazɩ-ɩ.
2. Paa anɩ ɛwɛna waɖɛ se ɛkandayɩ mbʊ ɛlaba nɛ ɛ-hɩɖɛ sɛɛ yɔ pʊ-yɔɔ.
Paa anɩ, ɛwɛna waɖɛ se ɛñaɣ pana nɛ yɛɖɛyɛɖɛtʊ ɛdaawɛ ɛjaɖɛ yɔɔ, ɛzɩ pɔyɔɔdʊʊ kedeŋga kpeekpe yɔɔ ɛyʊ wala tɔm takayaɣ taa yɔ.
1. Paa anɩ, ɛtɩlɩ ɛsɩɩ se ɛwɛ samaɣ ŋga ka-taa fɛɛɛ nɛ pɩkɛdɩɣna-ɩ yɔ, ɛtɔɔ-kɛ kɩmɩyɛ.
2. Paa ɛyʊ weyi, eɖiɣzina se ɛ-wala ñɩnʊʊ nʊmaʊ nɛ ɛ-tɩ yɔɔ wɛʊ leleŋ nɩʊ pa-taa lɛ, kamaɣ wɛɛ; pɩfɛyɩ se ɛcɛzɩ-kɛ; paɣtʊ ɖʊna-kɛ. Mbʊ yekina nɛ ɛyaa ñaŋ ɖama wala; mbʊ haɣna mʊmaʊ ɖɔɖɔ se demookrasii samaɣ taa ɛyaa ɩnɩɩna ɖama.
3. Ɛyʊ nɔɔyʊ ɛɛpɩzɩɣ ɛtɔ se ɛñaŋ wala ana nɛ pʊdɔɖɔ ɛzɩ ajɛya kɩgbɛndʊʊ ŋgbɛyɛ sɔɔlʊʊ yɔ.
Kedeŋga kpeekpe yɔɔ ɛyʊ wala tɔm tʊnɛ, tɩ-taa tʊ kpayɩ kpayɩ. Ɛyʊ nɔɔyʊ fɛyɩ ɛtɔŋ se hɔɔlʊʊ kʊnɛ, yaa ŋgʊ yɔ, kʊtɔŋna se padaaña wala naayɛ ɛjaɖɛ ɖɩnɛ,yaa nɖɩ yɔ ɖɩ-taa.


text:
Reunion.com > Kent Yearsley - Sean Youmans > Kerry Yee - Michelle Yee
Classmates from Kerry Yee to Michelle Yee
Kerry Yee Kevin Yee Kew Yee Kharla Yee Khin Yee Ki Yee Kien Yee Kim Yee Kimberlee Yee Kimberly Yee Kimbo Yee Kimiko Yee Kin Yee Kincade Yee King Yee Kingman Yee Kingston Yee Kinson Yee Kirk Yee Kit Yee Kitty Yee Kok Yee Kong Yee Koon Yee Kris Yee Kristen Yee Kristi Yee Kristie Yee Kristin Yee Kristina Yee Kristine Yee Kristopher Yee Kristy Yee Kuan Yee Kue Yee Kuen Yee Kun Yee Kung Yee Kuo Yee Kurtis Yee Kwai Yee Kwan Yee Kwang Yee Kwei Yee Kwock Yee Kwok Yee Kwong Yee Kyla Yee Kyle Yee Kyong Yee Kyung Yee Lai Yee Lam Yee Lan Yee Lana Yee Lance Yee Lang Yee Langston Yee Lani Yee Lap Yee Larry Yee Laster Yee Lau Yee Laura Yee Lauren Yee Laurie Yee Laverne Yee Lawrence Yee Layton Yee Leadan Yee Leah Yee Leanna Yee Lee Yee Leena Yee Leigh Yee Leila Yee Leland Yee Lem Yee Len Yee Lena Yee Leng Yee Lennie Yee Lenny Yee Leo Yee Leon Yee Leona Yee Leonard Yee Leong Yee Les Yee Lesley Yee Leslie Yee Lester Yee Leticia Yee Letitia Yee Leung Yee Lew Yee Lewis Yee Li Yee Lian Yee Liana Yee Liane Yee Lianne Yee Licia Yee Lil Yee Lili Yee Lilia Yee Lilian Yee Lilley Yee Lillian Yee Lillie Yee Lily Yee Lim Yee Lin Yee Lina Yee Lincoln Yee Linda Yee Lindsay Yee Lindsey Yee Ling Yee Lionel Yee Lisa Yee Liza Yee Lockett Yee Logan Yee Lois Yee Lone Yee Lonnie Yee Loong Yee Loraine Yee Lorelle Yee Loren Yee Lorene Yee Loretta Yee Lori Yee Lorinne Yee Lorna Yee Lorraine Yee Lou Yee Louis Yee Louisa Yee Louise Yee Loy Yee Lu Yee Lucas Yee Lucia Yee Lucilla Yee Lucille Yee Lucy Yee Lui Yee Luis Yee Luisa Yee Luke Yee Lung Yee Lup Yee Lupe Yee Lupita Yee Luvim Yee Lydia Yee Lye Yee Lyle Yee Lyman Yee Lyndon Yee Lynette Yee Lynn Yee Lynne Yee Ma Yee Mabel Yee Mable Yee Mack Yee Mackenzie Yee Macy Yee Madeline Yee Mae Yee Maggie Yee Mai Yee Malcolm Yee Mamie Yee Man Yee Mandy Yee Manuel Yee Manyin Yee Marc Yee Marcella Yee Marcus Yee Margaret Yee Margarita Yee Margie Yee Margo Yee Marguerite Yee Mari Yee Maria Yee Mariah Yee Marian Yee Marianne Yee Marie Yee Marilyn Yee Mario Yee Marion Yee Marisa Yee Marisel Yee Marjorie Yee Mark Yee Marlana Yee Marlene Yee Marsha Yee Marshall Yee Marta Yee Martha Yee Martin Yee Martina Yee Marvin Yee Mary Yee Maryann Yee Maryanne Yee Mathew Yee Matt Yee Matthew Yee Maung Yee Maureen Yee Maurice Yee Maurine Yee Maxine Yee May Yee Maya Yee Me Yee Meagan Yee Mee Yee Meelon Yee Megan Yee Mei Yee Meidy Yee Melanie Yee Melinda Yee Melissa Yee Melissa-jeanne Yee Melodee Yee Melody Yee Melvin Yee Meng Yee Mercedes Yee Merlene Yee Merry Yee Mia Yee Miao Yee Micah Yee Michael Yee Michele Yee Michelle Yee


text:
Kɛdasɩ nzɩ sɩwɛ takayaɣ kanɛ ka-taa yɔ, sɩkɛ toovenim tɔm Takayaɣ sɔsaɣ ŋga payaɣ se Bibl yɔ, ka-taa palɩzɩ kɛdasɩ nzɩ. Papaɣzɩnɩ ɛzɩma Ɛsɔ lɩzɩ ɛjaɖɛ yɔ nɛ pɩkɔɔ pɩtalɩ ɖa-alɩwaatʋ taa. Pɔyɔɔdɩ ɖɔɖɔ mbʋ Ɛsɔ ɖʋwa se ɛkaɣ labʋ cee wayɩ yɔ, pɩ-tɔm.
Takayaɣ kanɛ kasɩɣnɩ-ŋ nɛ ŋtɩlɩ toovenim mbʋ pɩwɛ Bibl taa yɔ. Kɔyɔɔdʋʋ Bibl taa ɛyaa tɔm. Keheyiɣ-ɖʋ ɖɔɖɔ tʋma wena palakaɣ yɔ, a-tɔm. Kalɩzɩɣ lidaʋ ŋgʋ Ɛsɔ ha ɛyaa se pɔkɔŋ caɣʋ wezuu maatɛŋ tɛtʋ yɔɔ yɔ, kɩ-taa camɩyɛ.
Kɛdasɩ 116 wɛnɩ takayaɣ kanɛ ka-taa. Patayɩ-sɩ hɔɔlɩŋ lutozo taa. Paa hɔɔlʋʋ ŋgʋ lɛ, kɩpaɣzɩɣnɩ tɔm pazɩ nɛ tɔm ndʋ tɩkɛdɩɣ mbʋ pɩwɛ hɔɔlʋʋ ŋgʋ kɩ-taa yɔ. Papɩlɩ kɛdasɩ nzɩ ɖama wayɩ ɛzɩ pɩɩlabʋ yɔ, se pɩsɩnɩ-ŋ nɛ ŋtɩlɩ ɛzɩma tɔm ndʋ tɩɩlaba alɩwaatʋ ndʋ tɩ-taa yɔ. Pɩsɩɣnɩ-ŋ ɖɔɖɔ nɛ ŋtɩlɩ nɔɔ kʋyʋmaɣ ŋga kɛwɛ kɛdasɩ nasɩyɩ hɛkʋ taa yɔ.
Paa weyi ɛpɩzɩɣ ɛkalɩ kɛdasɩ nzɩ nɛ ɛnɩɩ sɩ-taa camɩyɛ. Halɩ piya pɩzɩɣ sɩkalɩ-sɩ sɩ-maɣmaɣ. Mɩ lʋlɩyaa, ɩkaɣ naʋ se kɛdasɩ nzɩ sɩkaɣ kɛdɩnʋʋ mi-piya cikpesi. Pɩkaɣ kɛdɩnʋʋ mi-piya se pakalɩɣ-sɩ kɛdasɩ nzɩ ɖoŋ ɖoŋ. Takayaɣ kanɛ ka-taa tɔm kaɣ kɛdɩnʋʋ sɔsaa nɛ piya.
Paa kɛdaɣ ŋga kɛtɛŋ lɛ, ŋnaɣ Bibl masɩ nzɩ sɩ-taa palɩzɩ-kɛ yɔ. Ñaɣ pana nɛ ŋkalɩ Bibl masɩ nzɩ. Kɛdasɩ yɔɔ tɔm pɔzʋʋ wɛ Kɛdaɣ 116 wayɩ. Ŋtɛŋ paa kɛdaɣ ŋga lɛ, wolo ɖɔɖɔ peeɖe nɛ ŋkalɩ kɔ-yɔɔ tɔm pɔzʋʋ nɛ ŋna se ŋpɩzɩɣ ŋtɔzɩ nɛ ŋcosi yaa we.
Bibl masɩ nzɩ sɩwɛ takayaɣ kanɛ ka-taa yɔ, patɩma-sɩ ɖeyi ɖeyi ɛzɩ sɩwɛɣ Bibl taa yɔ. Palɩzɩ sɩ-taa se pɩwɛɛ kɛlɛʋ nɛ piya ajamaa pɩzɩ sɩnɩɩ sɩ-taa. Bibl hɔɔlʋʋ ŋgʋ kɩ-taa palɩzɩ paa kɛdaɣ ŋga yɔ, pama hɔɔlʋʋ ŋgʋ kɩ-hɩɖɛ kɛdaɣ ŋga kɛ-tɛɛ.


text:
ƐJAÐƐ KPEEKPE TƆM
Ɛbe cetɩm esɔ-setʋ egbeye kenaa? Ɛyaa kʋʋ mbʋ pɩlakɩ esɔ-setʋ egbeye hɩɖe taa yɔ, pɩwɩzɩ-ŋ? You, ajeye yɔkʋʋ, mulum mbʋ mba pɔtɔŋ peseɣ Ɛsɔ palakɩ yɔ pɩceyɩɣ ñe-te siɣsiɣ nɩʋ lɩmaɣza na? Ɛbe yɔɔ pʋwe ezɩ kaɖe sakɩye lɩɣnɩ cetɩm esɔ-setʋ egbeye cɔlɔ na?
Ɛzaɣtʋ ndʋ tɩtɩlɩɩnɩ esɔ-setʋ aŋgba tɩŋa cɔlɔ, ele cetɩm esɔ-setʋ egbeye cɔlɔ tɩlɩnaa. Yeesu Krɩstʋ, esɔ-setʋ egbeye nɩmɔʋ taa weyi eyaa sakɩye ñaŋ siŋŋ yɔ, eyɔɔdaa se cetɩm esɔ-setʋ egbeye lakɩ lakasɩ kɩdekedasɩ, ezɩ “tɩʋ kɩdekedʋ lʋlʋʋ pee wena aawazɩɣ nabʋyʋ yɔ.” (Matiyee 7:15-17)* Pee wena cetɩm esɔ-setʋ egbeye lʋlʋʋ?
ÐしÐƲƲ Ðし-NƆƆ YOU NƐ POLITIKI PA-TAA: Tɔm yɔɔdʋʋ takayaɣ ŋga payaɣ se Asiaweek kɔtɔm se: “Nɔsɩɖeyaa ma makɩlɩnɩ ɖoŋ waa, Azii tetʋ ne hɔɔlʋŋ leeŋ taa, tɩŋɩɣnɩ eyaa esɔ-setʋ lɩmaɣza yɔɔ ne palakɩ mbʋ pɔsɔɔlaa yɔ.” “Kedeŋa wee kasʋʋ weekʋtʋ siŋŋ taa,” mbʋ tɔm yɔɔdʋʋ takayaɣ ŋga kɔtɔŋ se pɩlɩ pɩ-taa le. Ɛsɔ-setʋ egbeye taa abalʋ sɔsɔ nɔɔyʋ Amerika tetʋ taa yɔɔdɩ se: “Pʋwe se ɩkʋ ajeye yɔkɩyaa fayɩɩ pʋcɔ eyaa kʋtʋ sɩŋ.” Ɛzɩma emazɩɣ se pala? “Pakʋ-we payɩ Kɩpaɣlʋ hɩɖe taa.” Ɛle, Bibl ñɔyɔɔdʋʋ se: “Yee nɔɔyʋ etɔm se: ‘Mɔnsɔɔlɩ Ɛsɔ’ ne epaɖɩɣ lelaa eke cetɩyʋ.” (Yohaneesɩ I, 4:20) Yeesu etem yɔɔdʋʋ se: “しsɔɔlɩ mi-koyindinaa [“しwee mi-koyindinaa sɔɔlʋʋ yɔɔ,” NW ].” (Matiyee 5:44) Ɛsɔ-setʋ aŋgba ezɩma takpaɣ a-tɩ ne aɖʋ you taa?
ÐしWしLしƔ CƐTしM WしLしTƲ: Ɛsɔ-setʋ aŋgba sakɩye wɩlɩɣ se eyʋ wena nabʋyʋ e-taa, paanaɣ-pʋ, ne pɩɩsɩkɩ kaɣʋ paa eyʋ-tɔnʋ esɩba yɔ. Pɩtɩŋnɩ wɩlɩtʋ ndʋ tɩ-yɔɔ le, esɔ-setʋ aŋgba sakɩye mulu a-eyaa, pɔpɔzʋʋ-we liidiye sakiye pʋcɔ peseɣ Ɛsɔ sɩɖaa yɔɔ. Ŋgʋ Bibl wɩlɩtʋ ñewe ndɩ. “Ɛsatɩnaa sɩma [mbʋ se] paɣkaɣ sɩbʋ; piyele sɩɖaa ɩɩtasɩɣ natʋyʋ sɩm.” (Ekklesiaste 9:5) Yeesu wɩlaa se sɩɖaa kɔŋ fem—pʋne pɩtaaceyɩ yee eyʋ eewenɩ maasɩkɩ hɔɔlʋʋ nakʋyʋ e-taa yɔ. (Yohaneesɩ 11:11-25) Ñe-esɔ-setʋ egbeye wɩlɩɣ se eyʋ hɔɔlʋʋ nakʋyʋ eesɩkɩ?
ÐししÐAŊしƔ KƲZƲƲ KしDƐKƐDƲ: Wɩsɩ ɖɩɖʋye ajeye taa cɔɔcɩnaa nabeye yaɣ abalaa mba paɣcaɣ-ɖama ne halaa mba paɣcaɣ-ɖama se pekenɩ cɔɔcɩ taa nɔɔ ɖeyaa taa lelaa, ne pañɩɣkɩɣ kominina waa yɔɔ se petisi abalaa yaa halaa ɖeke ɖama kpaɣʋ yɔɔ. Ðoo cɔɔcɩnaa mba paɖaŋaɣ kʋzʋʋ kɩdekedʋ yɔ, leeleeyɔ pa-taa nɔɔ ɖeyaa mba pakpaɣ-piya ne pacaɣ-sɩ yɔ paalakɩ-we nabʋyʋ. Paa mbʋ suwee Bibl ñawɩlɩɣ? Kɩyɔɔdɩ kpayɩ kpayɩ se: “しtaacetɩ mɩ-tɩ. Aceye laɖaa yaa sɩɩnaa layaa yaa hayitu laɖaa yaa abalaa mba pacaɣ ɖama yɔ… paakaɣ sʋʋ Ɛsɔ-kewiyaɣ taa [“pa-taa nɔɔyʋ eekaɣ tɩɩɣʋ Ɛsɔ-kewiyaɣ,” NW ].” (Kɔrentɩ I, 6:9,10) しsɩm esɔ-setʋ aŋgba naye wena aaɖaŋɩɣ kʋzʋʋ kɩdekedʋ yɔ?
Ɛsɔ-setʋ aŋgba wena alʋlʋʋ pee kɩdekedaa yɔ ebe pɩkɔŋ-ye temnaʋ? Yeesu laba heyi kʋne: “Tɩʋ ŋgʋ kɩɩlʋlʋʋ pee kɩbana yɔ pesetɩɣ-kʋ ne paɖʋ-kʋ miŋ taa.” (Maatiyee 7:19) Pɩtʋʋ feyɩ, pakaɣ cetɩm esɔ-setʋ egbeye yɔkʋʋ ne paɖɩzɩ-ɖɩ! Ɛle ezɩma ne ezɩmtaa pɩkɔŋ labʋ? Natʋ ndʋ pama Bibl taa Natʋ (yaa Wɩlʋʋ) takayaɣ taa ñʋŋ 17 ne 18 cosuu tɩ-yɔɔ.
Cetɩm esɔ-setʋ egbeye wena ɖoŋ “tetʋ yɔɔ awiya yɔɔ”
“しlɩɩ ɖɩ-taa, ma-ñɩma”
Maɣzɩ tʋne. Hayitu abiɖe caɣ sɔɔndʋ kpɩne naɖɩye haɣlaɣ taa, kpɩne nɖɩ ɖɩwenɩ ñʋŋ lʋbe ne hɩŋ hiu. (Wɩlʋʋ 17:1-4) Hayitu abiɖe nɖɩ ɖɩsɩŋɩnɩ anɩ? Kajalaɣ le, ɖɩwenɩ ɖoŋ “tetʋ yɔɔ awiya yɔɔ.” Pɩsɔzɩ le, ɖisuu wondu ndʋ tiwobini semɩŋ yɔɔ yɔ, ɖɩlakɩnɩ sɔzɩŋ tɩlaaɖɩ tʋmɩye, ne ɖɩwe ñɩm pɩtɩɩfeyɩ. Ketezaɣ le, pɩtɩŋnɩ ti-efeletu lakasɩ yɔɔ le, ‘pitolisi ajee kpeekpe.’ (Wɩlʋʋ 17:18; 18:12, 13, 23) Bibl sɩŋnɩ-ɖʋ ne ɖɩnaɣ se hayitu abiɖe nɖɩ ɖɩkena ejaɖe kpeekpe yɔɔ cetɩm esɔ-setʋ egbeye. Ðɩtɩsɩŋnɩ egbeye kʋɖʋmɖe ɖeke, ele esɔ-setʋ aŋgba kpeekpe wena alʋlʋʋ pee kɩdekedaa yɔ.
Kpɩne nɖɩ ɖɩ-yɔɔ hayitu abiɖe caɣ yɔ ɖɩsɩŋnɩ ejaɖe yɔɔ politiki ɖoŋ.# (Wɩlʋʋ 17:10-13) Cetɩm esɔ-setʋ egbeye caɣ politiki kpɩne haɣlaɣ taa pɩtɔbʋʋ se ɖɩwenɩ ɖoŋ ɖɩ-lɩmaɣza yɔɔ ne ɖɩcɔŋnɩ ɖɩ-yɔɔ paa lee ɖiwoki yɔ.
Ɛle, pɩkazɩ cʋkɔ maamaaci lakasɩ nasɩyɩ kaɣ labʋ. “Hɩŋ hiu weyi ŋnawa yɔ ne kpɩne pɔkɔŋ halʋ [“hayitu abiɖe,” NW ] enʋ paɖʋʋ: pɔkɔŋ mʋʋ mbʋ pɩtɩŋa payɩ ewena yɔ ne pɔhɔzɩ e-wondu ne piyebi-i ndaakpeɖe. Pɔkɔŋ tɔɔʋ e-nandʋ ne pɩkazɩ pɔsɔ miŋ.” (Wilʋʋ 17:16) Kpedee lakasɩ taa le, ejaɖe yɔɔ politiki ɖoŋ tɩnaa kaɣ pa-tɩ pɩsɩnaʋ cetɩm esɔ-setʋ egbeye yɔɔ ne pɔyɔkɩ-ɖɩ caɣcaɣ! Atuzuu-we se pala pɩ-te lakasɩ? Natʋ takayaɣ cosuu se: “Ɛsɔ ɖʋ pa-laŋee taa se pala Ɛ-lɩmaɣzee.” (Natʋ 17:17, NW ) Ɛsɔ kaɣ cetɩm esɔ-setʋ egbeye tɔm pɔzʋʋ pɩtɩŋnɩ lakasɩ kɩdekadasɩ nzɩ ɖɩlabɩ Ɛsɔ-hɩɖe taa yɔ sɩ-yɔɔ. Ɛsɔ-siɣsiɣ lakasɩ yɔɔ le, ekɔŋ tɩŋɩnaʋ cetɩm esɔ-setʋ egbeye taabalaa politiki ñɩma yɔɔ ne Ɛɖɩzɩ-ɖɩ.
Ɛbe pʋmʋna-ŋ se ŋla yee ŋŋcaɣ ŋɖʋ ñe-nesi cetɩm esɔ-setʋ egbeye-kɩweekɩm taa? Ɛsɔtɔm tusuu-ɖʋ ne tɩtɔŋ se: “Ma-ñɩma ɩlɩɩ [ɖɩ-taa].” (Wɩlʋʋ 18:4) Leeleeyɔ alɩwaatʋ tabaa se ɖise ne ɖɩlɩɩ cetɩm esɔ-setʋ egbeye taa! Ɛle lee ŋpɩzɩɣ ŋse ne ŋwolo? Pɩteke maatisiu se Ɛsɔ wee waa cɔlɔ, mbʋ pʋyɔɔ yɔ lɩdaʋ feyɩ pɔ-cɔlɔ. (Tesalooniki II, 1:6-9) Lone nɖɩ ɖɩ-taa koŋ yɔɔhuzuu wee yɔ ɖɩwe toovenim esɔ-setʋ egbeye taa kene. Ɛzɩma ŋpɩzɩɣ ŋtɩlɩ toovenim esɔ-setʋ egbeye?
Pee kɩbana wena toovenim esɔ-setʋ egbeye lʋlʋʋ?—Maatiyee 7:17.
SƆƆLしM ƐWƐƐ EYAA HƐKƲ TAA: Toovenim esɔ seyaa “ne kedeŋa [yɔɔ] ñɩma patakaa lɩmaɣza [“patɩke kedeŋa yɔɔ mba,” NW ],” tɔnʋʋ tɔlɩm yaa ɖenɖe palɩna yɔ pɩɩtayɩɣ pe-hekʋ taa, ne palɩzɩɣ ‘sɔɔlɩm pawɩlɩɣ-ɖama.’ (Yohaneesɩ 13:35; 17:16; Tʋma 10:34, 35) Ɛzɩma mbʋ paakʋ ɖama yɔ le, pɔsɔɔla pasɩ pa-taabalaa lone taa. —Yohaneesɩ I, 3:16.
ÐI-LIDAƲ WƐ ƐSƆTƆM YƆƆ: Se ɖɩɩwɩlɩ “sɔnzɩ tɔm” ne “eyaa paɣtʋ ezɩ esɔ-ñɩndʋ le,” toovenim esɔ-setʋ egbeye wɩlɩtʋ lɩɣnɩ esɔtɔm, Bibl, taa kene. (Maatiyee 15:6-9) Ɛbe yɔɔ? Mbʋ pʋyɔɔ yɔ “Tɔm kelekele ndʋ payɩ pamawa yɔ tɩlɩnɩ Ɛsɔ cɔlɔ ne tɩwee wazaɣ, ndʋ pawɩlɩɣnɩ eyaa, ndʋ tɩsɩŋna-we ne pana mbʋ palabɩ pɩfeyɩ ɖeu yɔ ne tɩñɔɔzʋʋ wondu ndɩ ndɩ ne tɩtʋʋzɩ.”—Timotee II, 3:16, NW.
ÐしKPAZしƔ CEJEWIYE TAA ƐYAA TAABALしYƐ ÐOŊ, ÐしLAKし NƐ ÐISEƔTIƔ ƐYAA WEZUU KしBAŊGƲ CAƔƲ NしMƆƲ TAA: Toovenim esɔ-setʋ egbeye wɩlɩɣ walaa se ‘pɔsɔɔlɩ pa-halaa ezɩ pɔsɔɔlʋʋ pa-maɣmaɣ pɔ-tɔnʋʋ yɔ,’ ɖɩsɩɣna halaa se peweena ‘ñamtʋ siŋŋ pa-walaa yɔɔ,’ ɖɩwɩlɩɣ piya se ‘paña pa-lʋlɩyaa.’ (Efeezɩ 5:28, 33; 6:1, NW ). Pɩtasɩ le, mba peɖeɣ nɔɔ hɔɔlɩŋ ndɩ ndɩ taa yɔ pʋmʋnaa pe-wezuu caɣʋ etʋʋzɩ siŋŋ.—Timotee I, 3:1-10.
Ɛsɔ-setʋ aŋgba tɩŋa tisiɣ ne aluzuu a-tɩ paɣtʋ tʋne tɩ-tee? Takayaɣ ŋga palɩzɩ-ke 2001 anglais yɔɔdaɣ taa ne payaɣ-ke se La politique de l’Holocauste yɔ kɔtɔm se: “Yee eyaa sakɩye eelakaɣ mbʋ Yehowa-Aseɣɖe tɩnaa susuu ne palakɩ yɔ, yuda ñɩma-kʋʋ Jama You II Ñɩŋgʋ taa etaala ne eyaa-kʋʋ kedeŋa yɔɔ eetaatɔyɩ pɩtɩɩfeyɩ mbʋ.”
Ŋcɔnɩ tetʋ yɔɔ ageta ezɩ 235 taa, Yehowa-Aseɣɖe tɩnaa eeheyiɣ eyaa ndʋ Bibl yɔɔdʋʋ wezuu kɩbaŋgʋ caɣʋ yeke yɔɔ kene; pa-maɣmaɣ pɔɖɔŋ ndʋ pawɩlɩɣ yɔ tɩ-yɔɔ. Ðiseɣti-ŋ se ŋpɔzɩ Yehowa-Aseɣɖe tɩnaa se pasɩɣna-ŋ ne ŋkpelɩkɩ mbʋ Ɛsɔ sɔɔlaa se ŋla yɔ, yaa ezɩma ŋpɩzɩɣ ŋse-ɩ camɩye yɔ. Leeleeyɔ pʋmʋnaa se ŋla mbʋ. Taatɔ se cee. Cetɩm esɔ-setʋ egbeye tɩnaɣ sɩʋ ñɔtaa!—Sofonia 2:2, 3.
* Yee patɩla yʋsɔ nakeye, hɔɔlʋʋ ŋgʋ pamana Bibl taa Ebree yɔɔdaɣ taa e-hɔɔlɩŋ weyi ɩwe takayaɣ kene kɔ-yɔɔ yɔ ɩlɩnɩ Takayaɣ Kiɖeɖea, Kinshasa, Verbum Bible, 1997 taa. Yee pɩkena hɔɔlʋʋ ŋgʋ pamana Hela yɔɔdaɣ taa yɔ e-hɔɔlɩŋ yɔ, ɩlɩnɩ Nɔɔ Haʋ Kɩfam Takayaɣ, Lomé, Alliance Biblique du Togo, 1996 taa. Yee ɩna yʋsɔɔ NW Bibl hɔɔlʋʋ nakʋyʋ cɔlɔ keyɔ pʋtɔbʋ se kɩlɩnɩ Anglais Bibl ŋgʋ payaɣ se New World Translation of the Holy Scriptures—With References yɔ kɩ-taa.
# Yee ŋcaɣ ŋtasɩ nɩʋ tɔm tʋne tɩ-taa kpayɩ kpayɩ yɔ cɔna takayaɣ ŋga Yehowa-Aseɣɖe tɩnaa lɩzaa ne payaɣ-ke se La Révélation : le grand dénouement est proche ! yɔ.


text:
Bibl Kɛdɛsɩ Takayaɣ
Kɛdasɩ nzɩ sɩwɛ takayaɣ kanɛ ka-taa yɔ, sɩkɛ toovenim tɔm. Takayaɣ sɔsaɣ ŋga payaɣ se Bibl yɔ, ka-taa palɩzɩ kɛdasɩ nzɩ.
Yehowa Aseɣɖe Tɩnaa tisuu, pa-wɩlɩtʋ nɛ pa-tʋmɩyɛ; lone yɔ, intɛrnɛɛtɩ yɔɔ. The Watchtower Bible and Tract Society of New York, Inc. kɛnɩ ɛgbɛyɛ nɖɩ Yehowa Aseɣɖe Tɩnaa lakɩnɩ tʋmɩyɛ paɣtʋ ɛzɩdaa yɔ.
Payaɣ-ŋ ña-maɣmaɣ
Ŋsɔɔlaa se nɔɔyʋ ɛkɔɔ ɖɩɣa nɛ ɛkpɛlɩkɩnɩ-ŋ Bibl nɛ ŋtɩlɩ-kʋ nɛ pɩɖɔɔ?
Ŋsɔɔlaa se Ŋtɩlɩ Toovenim mbʋ?
Ɛbɛ yɔɔ toovenim? Toovenim, tɔm pɔzʋʋ kɩcɛyɩtʋ siŋŋ ndʋ ɛyaa pɔzʋʋ pa-tɩ tam yɔ, tɩ-yɔɔ.
Cɛtɩm Ɛsɔ Sɛtʋ Tɩnaɣ Sɩʋ Ñɔtaa!
Ɛbɛ cɛtɩm Ɛsɔ sɛtʋ ɛgbɛyɛ kɛnaa? Ɛzɩma ɖɩkaɣ sɩʋ tɩnaɣ? Ɛzɩma pɩkɔŋ-ŋ tukunuu?


text:
ƐBƐ yɔɔ toovenim? Toovenim, tɔm pɔzʋʋ kɩceyɩtʋ siŋŋ ndʋ eyaa pɔzʋʋ pa-tɩ tam yɔ, tɩ-yɔɔ. Pɩtɩtɩlɩ yɔ, ŋwee ŋpɔzʋʋ ña-tɩ se:
Lee ŋwoki ñɩnʋʋ tɔm cosuu tɔm pɔzʋʋ mbʋ pɩ-yɔɔ? Ye ŋwobi takayɩsɩ ɖɩ-pedɩye yaa takayɩsɩ ɖɩ-sɩye yɔ, ŋpɩzɩɣ ŋna takayɩsɩ sakɩye nzɩ pamaɣzɩɣ se tɔm cosuu we sɩ-taa yɔ. Ɛle, kʋlɔlɔ le, tɔm cosuu mbʋ pɩkaɖɩɣnɩ ɖama. Tɔm cosuu leebʋ pɩzɩɣ pɩweenɩ wazaɣ alɩwaatʋ natʋyʋ taa, ele pʋwayɩ pɩɩtasɩɣ wazʋʋ le pɔñɔɔzɩ yaa palaɣzɩ-pʋ.
Ɛle, takayaɣ kʋɖʋmaɣ nakeye wee, kɔ-tɔm cosuu mʋnaa se pataa-pʋ liu. Keke toovenim takayaɣ. Yesu Krɩstʋ kaatɩmnɩ Ɛsɔ ne etɔ se: “Ñɔ-tɔm le toovenim.” (Yohaneesɩ 17:17) Tɔm ndʋ ɖɩyaɣ sɔnɔ se Kele Kele Bibl. Takayaɣ hɔɔlɩŋ weyi ɩkɔŋ yɔ ɩ-taa ŋkaɣ naʋ ezɩma Bibl cosi tɔm pɔzʋʋ mbʋ pɩ-yɔɔ kpayɩ kpayɩ, ne pɩke toovenim ɖeyi ɖeyi yɔ.
MBƲ PƖ-YƆƆ ƐYAA PƆZƲƲ TƆM NDƲ YƆ: Ðɩwe ejaɖe nɖɩ ɖɩ-taa kañatʋ kadadayaɣ ne mulum pɩtɔyaa yɔ. Ɛsɔ setʋ agbaa sakɩye wɩlɩɣ se Ɛsɔ maɣmaɣ sɔɔlɩna se ɖɩla kʋñɔmɩŋ.
MBƲ BIBL ÑAWƖLƖƔ YƆ: Ɛsɔ eelakɩ kañatʋ kpa. Yobu 34:10 tɔŋ se: “Kañatʋ feɩ Ɛsɔ cɔlɔ ne nɔɣkuye [“mulum,” NW ] feɩ Ðoŋtɩnetʋ cɔlɔ.” Ɛsɔ wenɩ tamaɣ kɩbaŋa siŋŋ eyaa yɔɔ. Mbʋ yɔɔ Yesu kaawɩlɩ-ɖʋ se ɖɩtɩmɩ se: “Ða-Caa weyi ña ŋwe esɔdaa yɔ… Ñe-kewiyaɣ ekɔɔ, yele pala ñe-liu ñɩm [“ñɔ-sɔɔlɩm,” NW ] tataa cɩne ezɩ palakʋʋ esɔdaa yɔ.” (Maatiyee 6:9, 10) Ɛsɔ keŋni-ɖʋ pɩdɩɩfeyɩ, mbʋ yɔɔ elabɩ pɩtɩŋe payɩ se pɩtʋʋ etaawe e-tamaɣ ŋga ka-labʋ yɔɔ.—Yohaneesɩ 3:16.
Cɔna ɖɔɖɔ Kiɖe tee tɔm 1:26-28; Yakubu 1:13; ne 1 Pɩye 5:6, 7.
MBƲ PƖ-YƆƆ ƐYAA PƆZƲƲ TƆM NDƲ YƆ: You wee kɩlɩzɩɣ eyaa sakɩye weziŋ. Ɛyaa kʋñɔŋ tukuuni ɖa-tɩŋa payɩ.
MBƲ BIBL ÑAWƖLƖƔ YƆ: Ɛsɔ kaayɔɔdɩ se alɩwaatʋ natʋyʋ kaɣ kɔm, ndʋ tɩ-taa ekɔŋnɩ laŋhezɩye tetʋ tɩŋe yɔɔ. E-Kewiyaɣ, ŋga keke esɔdaa komina yɔ, alɩwaatʋ taa, eyaa ɩɩkaɣ tasʋʋ “kpelekɩʋ you labʋ.” Halɩ pakaɣ “kpaɣʋ pa-laɣɖa ne pùlubina hakiŋ.” (Isaia 2:4) Ɛsɔ kaɣ sɩʋ tɩnaɣ mulum ne kʋñɔŋ paa ŋgʋ. Bibl haɣ-ɖʋ tamaɣ se: “[Ɛsɔ] hezɩɣ pe-ezɩteɣlɩm tɩŋa. Sɩm yaa leɣa caɣʋ yaa atɩma yaa wɩzasɩ pa-taa nabʋyʋ eetasɩɣ weʋ. Mbʋ pʋyɔɔ yɔ, kajalaɣ wondu [tɩ-taa leetʋ le mulum ne kʋñɔmɩŋ weyi ɩwe sɔnɔ yɔ] mʋwaa.”—Wɩlʋʋ 21:3, 4.
Cɔna ɖɔɖɔ Keeɣa 36 (37):10, 11; 45 (46):10; ne Mikee 4:1-4.
MBƲ PƖ-YƆƆ ƐYAA PƆZƲƲ TƆM NDƲ YƆ: Ɛjaɖe yɔɔ esɔ setʋ agbaa hɔɔlʋʋ sɔsɔʋ wɩlɩɣ se nabʋyʋ we eyʋ taa ne pɩcakɩ wezuu e-sɩm wayɩ. A-taa naaye yɔɔdʋʋ se sɩɖaa pɩzɩɣ pala kañatʋ ezadɩnaa yaa Ɛsɔ ɖʋʋ kañatʋ tɩnaa miŋ sɔsɔŋ taa se pɔtɔɔ kʋñɔŋ tam.
MBƲ BIBL ÑAWƖLƖƔ YƆ: Ɛyʋ sɩkɩ le, eetasɩɣ weʋ wezuu ɖoli. Ekklesiaste 9:5 yɔɔdʋʋ se: “Sɩɖaa ɩɩtasɩɣ natʋyʋ sɩm.” Ɛzɩ mbʋ sɩɖaa ɩɩsɩŋ, ɩɩnɩɣ yaa paalakɩ nabʋyʋ yɔ, paapɩzɩɣ ɖɔɖɔ se pala kañatʋ yaa pasɩnɩ ezadɩnaa.—Keeɣa 145 (146):3, 4.
Cɔna ɖɔɖɔ Kiɖe tee tɔm 3:19 ne Ekklesiaste 9:6, 10.
MBƲ PƖ-YƆƆ ƐYAA PƆZƲƲ TƆM NDƲ YƆ: Ðɩsɔɔlaa se ɖɩcaɣ wezuu, ne ɖɩsɔɔlɩ se ɖa ne ɖa-kʋsɔɔlaa ɖɩnɩɩ leleŋ wezuu caɣʋ taa. Pʋmʋnɩ mbʋ se ɖiseliti se ɖɩɖaɣnɩ naʋ ɖe-eyaa kʋsɔɔlaa mba pasɩba yɔ.
MBƲ BIBL ÑAWƖLƖƔ YƆ: Ɛyaa mba pasɩba yɔ, pakaɣ hɔɔlʋʋ sɔsɔʋ fezuu. Yesu ta liu se “pɩlaŋ taa ñɩma tɩŋa payɩ… [feŋ].” (Yohaneesɩ 5:28, 29) Ɛzɩ Ɛsɔ kaaɖʋʋ tamaɣ kiɖe tee yɔ, eyaa mba pefezaa yɔ pakaɣ-we haʋ waɖe se pacaɣ paradisuu taa tetʋ yɔɔ. (Luka 23:43) Cee wayɩ lidaʋ ŋgʋ kɩhaɣ nʋmɔʋ eyaa mba pañaŋ yɔ se peweenɩ tɔnʋʋ taa alaafiya pilim ne wezuu maateŋ. Bibl tɔŋ se: “Siɣsiɣ [tʋ] tɩna tetʋ, eweɣ tɩ-yɔɔ tam.”—Keeɣa 36 (37):29.
Cɔna ɖɔɖɔ Yobu 14:14, 15; Luka 7:11-17; ne Tʋma Labʋ 24:15.
MBƲ PƖ-YƆƆ ƐYAA PƆZƲƲ TƆM NDƲ YƆ: Ɛsɔ setʋ agbaa sakɩye taa, eyaa tɩmʋʋ. Ɛle, pɩlakɩ pa-taa sakɩye ezɩ paanɩɣ pa-atɩma yɔ.
MBƲ BIBL ÑAWƖLƖƔ YƆ: Yesu wɩlɩ-ɖʋ se ɖɩtaateu tɔm kʋyʋmtʋ hendu ɖa-atɩma taa. Ɛtɔm se: “Mɩ-atɩma taa le, iyéle yɔɔdʋʋ ne luuzuu.” (Maatiyee 6:7, Verbum Bible) Ye ɖɩsɔɔlaa se Ɛsɔ enɩɩ ɖa-atɩma yɔ, pʋpɔzʋʋ se ɖɩtɩmɩ ezɩ pɩkedɩɣnɩ-ɩ yɔ. Pʋcɔ ɖɩpɩzɩ ɖɩla mbʋ le, pʋpɔɔzʋʋ-ɖʋ se ɖɩkpelɩkɩ mbʋ Ɛsɔ-sɔɔlɩm kenaa yɔ ne ɖɩtɩmnɩ-ɩ ezɩ esɔɔlʋʋ yɔ. 1 Yohaneesɩ 5:14 lɩzɩ pɩ-taa se: “Ye ɖɩpɔzʋʋ Ɛsɔ mbʋ e-liu wee yɔɔ yɔ, enɩɣnɩ-ɖʋ.”
Cɔna ɖɔɖɔ Keeɣa 64 (65):3; Yohaneesɩ 14:6, 14; ne 1 Yohaneesɩ 3:22.
MBƲ PƖ-YƆƆ ƐYAA PƆZƲƲ TƆM NDƲ YƆ: Ɛyaa sakɩye maɣzɩɣ se liidiye, hɩɖe yaʋ yaa ɖeu haɣnɩ-we koboyaɣ. Pɩ-yɔɔ pañɩnɩɣ wondu ndʋ kaahezaɣ; kɔyɔ pʋtɔdɩye, paahikiɣ koboyaɣ ŋga pañɩnɩɣ yɔ.
MBƲ BIBL ÑAWƖLƖƔ YƆ: Yesu yeba ɖɩtɩlɩ mbʋ ɖeyi ɖeyi pɩhaɣ koboyaɣ alɩwaatʋ ndʋ etɔm se: “Koboyaɣ tɩnaa le mba pasɩma mbʋ se fezuu taa wondu teɖɩɣ-we yɔ.” (Maatiyee 5:3, NW) Ye ɖɩñaɣ pana se ɖihiɣ mbʋ pɩteɖɩɣ-ɖʋ kiya yɔ—mbʋ le ɖe-liu weʋ se ɖɩtɩlɩ Ɛsɔ ne tamaɣ ŋga eɖʋ ɖɔ-yɔɔ yɔ—piyeke koŋ pɩhaɣnɩ-ɖʋ toovenim koboyaɣ. Toovenim mbʋ, pehikiɣ-pʋ Bibl taa. Toovenim mbʋ, pɩ-tɩlʋʋ sɩɣnɩ-ɖʋ ne ɖɩteyɩ mbʋ pɩceyɩ siŋŋ ne mbʋ pɩteceyɩ yɔ pe-hekʋ taa. Ye ɖiyebi Bibl toovenim tɔm se tiɖiyi-ɖʋ ɖa-lɩmaɣzee lɩzʋʋ ne ɖa-lakasɩ taa kɔyɔ, piyeki ɖe-wezuu caɣʋ weenɩ tɔbʋʋ siŋŋ.—Luka 11:28, Verbum Bible.
Cɔna ɖɔɖɔ Atuɣa 3:5, 6, 13-18 ne 1 Timootee 6:9, 10.
Ðɩmabɩ ɖaʋ yem kene tɔm pɔzʋʋ loɖo ndʋ Bibl cosi tɩ-yɔɔ yɔ. Ŋsɔɔlaa se ŋtɩlɩ pɩkpaɖɩ mbʋ? Ye ŋwe mba “pasɩma mbʋ se fezuu taa wondu teɖɩɣ-we” pa-taa kɔyɔ, pɩtʋʋ feyɩ se ŋsɔɔlaa. Pɩtɩtɩlɩ yɔ ŋwee ŋpɔzʋʋ ña-tɩ tɔm leetʋ se: ‘Ye Ɛsɔ ekeŋni-ɖʋ, ebe yɔɔ eha nʋmɔʋ kañatʋ ne kʋñɔmɩŋ sakɩye ɖooo canaʋ taa pɩkɔɔ pɩsɩɩna sɔnɔ? Ɛzɩma malakɩ ne mɔ-hɔʋ wezuu caɣʋ tasɩ ñɔɔzʋʋ?’ Bibl cosi tɔm pɔzʋʋ tʋne ne leetʋ sakɩye yɔɔ kpayɩ kpayɩ ne eyʋ liu sɩkɩ.
Paa mbʋ, eyaa sakɩye sɔnɔ pɩtɩɣ Bibl yɔɔ. Pakpaɣkʋʋ-kʋ ezɩ takayaɣ sɔsaɣ ne nabʋyʋ taa kɔ-tɔbʋʋ nɩʋ we kaɖe. Ŋsɔɔlɩ sɩnʋʋ se ŋhiɣ tɔm cosuu Bibl taa? Yehowa Aseɣɖe Tɩnaa pɩzɩɣ pasɩna-ŋ pɩtɩŋnɩ nʋmɔŋ naale yɔɔ.
Kajalaɣ ñɩŋgʋ le, takayaɣ Wee Koboyaɣwezuu taa Tetʋ yɔɔ Tamtam! Palabɩ-ke se kasɩnɩ mba pefeyɩnɩ alɩwaatʋ se patazɩ ndʋ Bibl cosi kpayɩ kpayɩ tɔm pɔzʋʋ kɩceyɩtʋ taa yɔ. Naale ñɩŋgʋ le se pala tamaɣ se pɔkɔɔ palabɩ-ŋ Bibl kpelɩkʋʋ ɖɩɣa falaa. Yehowa Aseɣɖe Tɩnaa taa weyi esɩm Bibl wɩlʋʋ camɩye yɔ ne ewe ño-kooka taa yɔ, pɩzɩɣ ekɔɔ ekpelɩkɩnɩ-ŋ Bibl falaa alɩwaatʋ pazɩ ña-ɖɩɣa yaa lone nɖɩ ɖɩkedɩnɩ-ŋ yɔ ɖɩ-taa paa kpɩtaʋ ŋgʋ. Tamaɣ kene kasɩnɩ eyaa egbɔŋ egbɔŋ ejaɖe kpeekpe yɔɔ. Pa-taa sakɩye kɔm pɔkɔ tɔm ne taa leleŋ se: “Mehiɣ toovenim!”
Paapɩzɩɣ pehiɣ ñɩm nabʋyʋ pɩkɩlɩ mbʋ. Bibl toovenim lɩzɩɣ-ɖʋ cetɩm sɔnzɩ, lɩmaɣzee siduu ne sɔndʋ kɩdekedɩtʋ yomiye taa. Pɩhaɣ-ɖʋ lidaʋ, tamaɣ ne taa leleŋ. Yeesu tɔm se: “Ɩkaɣ tɩlɩʋ toovenim ne toovenim kaɣ-mɩ lɩzɩʋ yomiye taa.”—Yohaneesɩ 8:32, NW.